
Η ΑΘΩΟΣΗ ΤΗΣ 
ΟΑΚΚΕ ΜΕΓΑΛΗ 
ΔΗΜΟΚΡΑΤΙΚΗ ΝΙΚΗ 


Κατέρρευσε η ταχτική των 
αναβοηών και ηττήοηκε ο 

σοΒινισμόε 


Η διεξαγωγή της δίκης της ΟΑΚΚΕ για το Μακεδονι 
κό και η αθωωτική απόφαση ήταν μια μεγάλη δήμο 
κρατική νίκη και μια μεγάλη ήττα του σοβινισμού. 
Για πρώτη φορά σε δίκη που έχει να κάνει με το μακεδονικό 
κατέρρευσε αυτή καθ’εαυτή η βασική πολιτική και ποινική κα¬ 
τηγορία, ότι δηλαδή η θέση υπέρ της αναγνώρισης της Δημ. 
της Μακεδονίας, διασπάει το λαό και σπρώχνει σε βίαιη διχό¬ 
νοια. Ειδικά για την ΟΑΚΚΕ αυτή η κατηγορία, που στηρί¬ 
ζεται νομικά στο άρθρο 192 του Π.Κ, θεμελιώθηκε σύμφωνα με 
το σκεπτικό της καταδίκης πάνω στον βρώμικο ισχυρισμό ότι 
η ΟΑΚΚΕ έδρασε με την αφίσα της ουσιαστικά σαν προβοκά¬ 
τορας για λογαριασμό της κυβέρνησης της Δημ. της Μακεδο¬ 
νίας. 


ΚΑΜΜΙΑ ΥΠΟΣΤΗΡΙΞΗ 
ΣΤΗ ΓΡΑΦΕΙΟΚΡΑΤΕΙΑ 

ΤΩΝ ΔΕΚΟ 


Η ουσιαστική λοιπόν πτώση αυ¬ 
τής της κατηγορίας, που δεν έγι¬ 
νε ούτε στην έφεση της ΑΑΣ, ού¬ 
τε στη δίκη της ΟΣΕ, σημαίνει την 
πιο μεγάλη ηθική και πολιτική 
ήττα για όλους εκείνους που σή¬ 
κωσαν το περιβόητο μεσαιωνικό 
κίνημα “για το όνομα Μακεδονί¬ 
α” πριν λίγα χρόνια. Ακόμα πε¬ 
ρισσότερο αυτή η απόφαση είναι 
ένα ισχυρό όπλο στα χέρια όλων 
των δημοκρατικών και όλων των 
ειρηνόφιλων δυνάμεων για να συ- 


Μια σοβαρή πολιτικο-συνδικαλι- 
στική σύγκρουση ξέσπασε ανάμε¬ 
σα στην κυβέρνηση και στα συνδι¬ 
κάτα των ΔΕΚΟ. Μάλιστα η σύ¬ 
γκρουση αυτή έφτασε από τη μεριά 
της ΓΣΕΕ σε απεργίες την προη¬ 
γούμενη εβδομάδα, ενώ νέες έχουν 
προγραμματιστεί για την εβδομάδα 
που διανύουμε. 

Αιτία γι’ αυτό είναι η τροπολο¬ 
γία που κατάθεσε ο Παπαντωνίου, 
της παραγράφου 8 στο άρθρο 34 του 
φορολογικού νομοσχέδιου που ψη¬ 


φίζεται αυτές τις μέρες στη Βουλή. 

Με βάση αυτή τη τροπολογία, ο 
Γενικός Κανονισμός Προσωπικού 
στις ΔΕΚΟ που παρουσιάζουν ελ- 
λείματα, θα καθορίζεται μονομερώς 
από την κυβέρνηση με βάση νόμο 
που θα ψηφίζεται στη Βουλή, και 
εφόσον έχουν αποτύχει οι δια¬ 
πραγματεύσεις, που μπορούν να 
διαρκέσουν μέχρι και 6 μήνες ανά¬ 
μεσα στα συνδικάτα και στις διοι¬ 
κήσεις των ΔΕΚΟ. Μέχρι σήμερα 
ο κανονισμός αυτός καθοριζόταν α¬ 


πό διαπραγματεύσεις ανάμεσα στις 
διοικήσεις των ΔΕΚΟ και στα α¬ 
ντίστοιχα συνδικάτα και αν δεν υ¬ 
πήρχε συμφωνία, τη διαφορά έλυνε 
ο Οργανισμός μεσολάβησης και 
διαιτησίας., ένας οργανισμός που 
συγκροτήθηκε με το νόμο 1876 του 
1990 και που η σύνθεσή του είναι 
ευνοϊκή για τα συνδικάτα. 

Καταρχήν θέλουμε να πούμε πως 
με την αλλαγή αυτή δεν θίγονται 

συνέχεια στη σελ. 3 


νεχίσουν τον αγώνα τους ενάντια 
στην επιθετική εθνικιστική γραμ¬ 
μή που διαρκώς δυναμώνει. 

Ασφαλώς κανένας άνθρωπος 
που καταλαβαίνει από ταξική κοι¬ 
νωνία, και πόσο μάλλον οι μαρξι¬ 
στές, δεν μπορεί να επικαλεστεί 
μια δικαστική απόφαση σαν αλη¬ 
θινό κριτήριο δίκιου. Είναι πολύ 
πιθανό ότι το ίδιο το δικαστήριο 
που μας αθώωσε προχθές θα μας 
καταδίκαζε κι αυτό με τη σειρά 
του αν μας δίκαζε πριν έξι χρό¬ 
νια. Η τωρινή αθωωτική απόφα¬ 
ση είναι προϊόν της νέας γενικής 
πολιτικής κατάστασης, όπως ή¬ 
ταν προϊόν της πολιτικής κατά¬ 
στασης του ’92 η πρωτόδικη κα- 
ταδικαστική απόφαση. 

Αυτό δεν σημαίνει ότι τα δικα¬ 
στήρια δεν έχουν απολύτως κα¬ 
μιά ανεξαρτησία από την πολιτι¬ 
κή εξουσία, αλλά ότι και τα δύο 
συμμετέχουν με όλη τους την ψυ¬ 
χή στο λίγο πολύ προσδιορισμέ¬ 
νο κάθε φορά εθνικό παιχνίδι, 
δηλαδή τον “εθνικό εχθρό” και 
τον “εθνικό φίλο”, και υπακούουν 
στις ανάγκες αυτού του παι¬ 
χνιδιού. Είμαστε πεισμένοι μάλι¬ 
στα ότι σε ό,τι αφοράει δίκες σχε¬ 
τικές με “εθνικά” ζητήματα τον 
πρώτο και αποφασιστικό λόγο τον 
έχει η πολιτική εξουσία και μά¬ 
λιστα το υπουργείο Εξωτερικών. 
Το υπουργείο Εξωτερικών ρίχνει 
τη γραμμή και από κει και πέρα 
έχουν τεθεί τα όρια - λιγότερο ή 
περισσότερο πλατειά - μέσα στα 


οποία θα κινηθεί κατ’ αρχήν η κο¬ 
ρυφή της δικαιοσύνης και ύστερα 
το συγκεκριμένο δικαστήριο που 
δικάζει την υπόθεση. 

Αέμε λοιπόν ότι η αθωωτική α¬ 
πόφαση είναι ένα όπλο, ή καλύ¬ 
τερα ένα επιχείρημα στα χέρια 
μας, ακριβώς γιατί αποδεικνύει το 
πόσο γρήγορα και αποφασιστικά 
χρεωκόπησε από τα πράγματα η 
“εθνική γραμμή” του 1992 στο μα¬ 
κεδονικό, μια γραμμή που τότε 
φαινόταν σαν αυταπόδεικτη ακρι¬ 
βώς επειδή συγκέντρωνε την “ε¬ 
θνική και λαϊκή ομοφωνία”. Τού¬ 
τη εδώ λοιπόν η αθώωση φανερώ¬ 
νει ότι πίσω από την “εθνική και 
λαϊκή ομοφωνία” της μιας στιγ¬ 
μής μπορεί να κρύβεται το “εθνι¬ 
κό λάθος”, η “εθνική ήττα”, ή και 
η “εθνική απάτη” όπως θα απο¬ 
δειχτεί μια άλλη στιγμή. Αυτό ση¬ 
μαίνει ότι μπορεί και τέτοιοι “α¬ 
διαμφισβήτητοι εθνικοί εχθροί” ό¬ 
πως είναι οι Τούρκοι να χρειάζε¬ 
ται κι αυτοί να αμφισβητηθούν. 
Ότι δηλαδή κανείς δεν πρέπει να 
παίρνει τοις μετρητοίς τις εθνι¬ 
κές ομοφωνίες των κατά τα άλλα 
ανυπόληπτων πολιτικών δυνάμε¬ 
ων που, σαν κυβέρνηση ή αντιπο¬ 
λίτευση, διοικούν τη χώρα και 
πρέπει να αναζητά, να ερευνά, και 
να στοχάζεται με τις δικές του δυ¬ 
νάμεις και για τα ζητήματα της 
εξωτερικής πολιτικής. 

Από την άλλη μεριά μια τέτοια 

συνέχεια στη σελ. 2 

Η ΑΘΩΩΕΗ ΤΗΣ ΟΑΚΚΕ 

ΚΑΙ Η ΛΕΡΝΑΙΑ 
ΥΔΡΑ ΛΑΛΙΩΤΗΣ 


συνέχεια από τη σελ. 1 

αθώωση δυναμώνει το κύρος της 
ΟΑΚΚΕ στον ίδιο βαθμό που πέ¬ 
φτει το κύρος της πολιτικής και 
της δικαστικής εξουσίας. Το ότι 
οι κυνηγημένοι του 1992 με την 
αθώωση υποχρεώνουν σήμερα 
τους διώκτες τους σε ουσιαστική 
δικαστική και πολιτική αυτοκρι¬ 
τική, αποδεικνύει ότι οι πρώτοι εί¬ 
ναι εκείνοι που έμειναν σταθεροί 
στις θέσεις τους και εκείνοι που 
είχαν το σθένος και την τιμιότη¬ 
τα να πάνε ανοιχτά και καθαρά 
κόντρα στο ρεύμα καταστροφής 
και βίας που είχαν σηκώσει οι 
δεύτεροι. Με την αθώωση οι προ- 
πηλακισμοί του ’92 μετατρέπο- 
νται σε τίτλο τιμής για τους διε- 
θνιστές πατριώτες της ΟΑΚΚΕ 
και το βάρος των θέσεών τους για 
τα εθνικά ζητήματα μεγαλώνει. 

Όλα αυτά ήταν πολύ σημαντι¬ 
κά για να επιτευχθούν δίχως 
σκληρή προσπάθεια. Η εξάχρονη 
δικαστική πάλη της ΟΑΚΚΕ ή¬ 
ταν ουσιαστικά μια πάλη ενάντια 
στη φθορά. Οι πέντε αλλεπάλλη¬ 
λες αναβολές είχαν σαν στόχο να 
εξαντλήσουν πολιτικά την ΟΑΚ¬ 
ΚΕ, να κουράσουν τους υπερασπι¬ 
στές, μάρτυρες και νομικούς που 
ήταν στο πλευρό της, και πιο πο¬ 
λύ να κάνουν τη δίκη μια στείρα 
και γραφική ρουτίνα που θα κα¬ 
τέληγε στην παραγραφή μέσα 
στην τέλεια αδιαφορία. Το σχέ¬ 
διο ήταν να ξεχαστεί το έγκλημα 
και να μένει για πάντα η αμφιβο¬ 
λία και η κατηγορία πάνω στους 
κατηγορούμενους. 

Αυτό το σχέδιο απέτυχε όχι μό¬ 
νο γιατί η ΟΑΚΚΕ το κατάλαβε 
σχεδόν από την αρχή και αντέ¬ 
δρασε, αλλά και γιατί οι υπερα¬ 
σπιστές της έδειξαν μια μεγάλη 
σταθερότητα τόσο στο επίπεδο 
των μαρτύρων υπεράσπισης, όσο 
και των νομικών μας. 

Έτσι ποτέ δεν υπήρξε ορισμός 
δικάσιμου δίχως να κάνουμε πο¬ 
λιτική καμπάνια και δίχως να εί¬ 
ναι πανέτοιμοι και να είναι παρό- 
ντες όλοι οι σύντροφοι και όλο 
το μέτωπο της υπεράσπισης στις 
δίκες. Η αρχική μας αδυναμία με 
την απουσία του ενός από τους 
κατηγορούμενους στο εξωτερικό 
γρήγορα διορθώθηκε και, από τη 
δεύτερη αναβολή και πέρα απαι¬ 
τούσαμε και με νομικό τρόπο και 
με τις αφίσες μας την πραγματο¬ 
ποίηση της δίκης. Αυτή την 
ταχτική μας την κλιμακώσαμε μό¬ 
λις ο πολιτικο-δικαστικός μηχα¬ 
νισμός των αντιπάλων μας με 
σκανδαλώδη τρόπο αφαίρεσε α¬ 
πό το πινάκιο την 5η κατά σειρά 
δίκη, εκείνη που είχε προσδιορι- 
σθεί για τις 26 του Ιούνη του ’97. 

Έτσι φτάσαμε στη δίκη της α- 
θώωσης αποφασισμένοι να δη¬ 
μιουργήσουμε με κάθε τρόπο πο¬ 
λιτικό ζήτημα. Αυτό το επιδιώ¬ 
ξαμε από τη μια στο επίπεδο της 
προπαγάνδας, από την άλλη στο 
νομικό επίπεδο. Στην προπαγάν¬ 
δα της δίκης αυτή τη φορά δεν 
βάλαμε σε πρώτο πλάνο το ζήτη¬ 
μα της αθώωσης, όσο αυτό καθε- 
αυτό το ζήτημα των αναβολών. 
Την αφίσα αυτή - που δημοσιεύε¬ 
ται σ’αυτό το φύλλο της Ν. Ανα¬ 
τολής - την κολλήσαμε και έξω 


από το Εφετείο της Αθήνας την 
ημέρα της δίκης. Η ανοιχτή κα¬ 
τηγορία που απευθύναμε και 
στην δικαστική εξουσία για συ¬ 
στηματική και μεθοδευμένη τα¬ 
χτική αναβολών είχε μια εκρη¬ 
κτική επίδραση όχι μόνο στη συ¬ 
γκεκριμένη έδρα, αλλά σε όλο το 
Εφετείο. Ο ίδιος ο πρόεδρος του 
δικαστηρίου μας διαβεβαίωσε ότι 
έκφραζε την οργή όλων των δι¬ 
καστών του Εφετείου γι’αυτή 
την πρωτοφανή προσβολή σε βά¬ 
ρος τους. Αλλά με τίμιο τρόπο ο 
ίδιος προς το τέλος της διαδι¬ 
κασίας αναγνώρισε ότι πραγμα¬ 
τικά και αυτή τη φορά η δίκη 
δεν θα γινόταν δίχως την πίεσή 
μας. 

Όμως η αφίσα πιθανά δεν ή¬ 
ταν επαρκής από μόνη της. Αυ¬ 
τή τη φορά προχώρησε σε ένα 
ποιοτικό άλμα και η νομική μας 
πίεση. Μέχρι εκείνη τη στιγμή 
είχαμε κάνει τα απαραίτητα και 
καίρια βήματα που αποτελούσαν 
ουσιαστικές προϋποθέσεις για το 
καινούργιο βήμα. Αναφερόμαστε 
στην απαίτηση που διατύπωσαν 
οι κατηγορούμενοι και οι συνή¬ 
γοροί μας με ξεχωριστό έγγρα¬ 
φο μετά την τρίτη αναβολή το 
Μάη του ’96, για να πραγματο¬ 
ποιηθεί οπωσδήποτε η δίκη 
παίρνοντας χαμηλό αριθμό πινα¬ 
κίου. Το να απαιτούν οι κατη¬ 
γορούμενοι να πραγματοποιηθεί 
σύντομα η δίκη τους ώστε να μην 
παραγραφεί δεν είναι κάτι συ¬ 
νηθισμένο και αυτό είναι ήδη μια 
ισχυρή δικονομική πίεση. Αυτή 
την πίεση κλιμάκωσε στο μέγι¬ 
στο βαθμό τώρα η υπεράσπισή 
μας όταν επικαλέστηκε το άρ¬ 
θρο 6 παρ. 1 της Ευρωπαϊκής 
Σύμβασης για τα Αικαιώματα 
του Ανθρώπου το οποίο επιβά¬ 
λει έναν εύλογο χρόνο για τη 
διεξαγωγή μιας δίκης και κα¬ 
τέθεσε αίτημα να εκδικαστεί κα¬ 
τά προτεραιότητα η δίκη μας. Η 
τήρηση αυτού του άρθρου είναι 
υποχρεωτική. 

Το δικαστήριο μετά από μια 
διακοπή ανακοίνωσε στο ακρο¬ 
ατήριο ότι περιμένει την ερμη¬ 
νεία του άρθρου 6 (προφανώς α¬ 
πό κάποιους ειδικούς των δικα¬ 
στικών αρχών) προκειμένου να 
την πάρει υπόψη του για την 
πραγματοποίηση ή όχι του αιτή- 
ματός μας. 

Αργότερα ανακοίνωσε ότι η 
δίκη μας θα πραγματοποιόταν 
την επόμενη μέρα. Πραγματικά 
από το σημείο αυτό και πέρα ή¬ 
ταν πολύ δύσκολο στο πολιτικο- 
δικαστικό μπλόκ να αναβάλει τη 
δίκη. Μια νέα αναβολή θα απο¬ 
κάλυπτε τους βρώμικους δικα¬ 
στικούς χειρισμούς και θα ταπεί¬ 
νωνε τους δικαστές που πραγ¬ 
ματικά δεν μπορούσαν αντιδρά- 
σουν στο γάντι που τους πετά¬ 
γαμε, δίχως να προκαλέσουν με¬ 
γαλύτερο θόρυβο γύρω από την 
παράνομη συμπεριφορά τους. 
Ταυτόχρονα σύντομα θα βρισκό¬ 
ταν μπλεγμένη στο παιχνίδι και 
η πολιτική εξουσία αφού οι κα¬ 
τηγορούμενοι θα κατέφευγαν 
στο ευρωπαϊκό δικαστήριο που 
σχεδόν μαθηματικά θα καταδί¬ 
καζε την Ελλάδα και επι πλέον 
θα επιδίκαζε αποζημιώσεις 


στους κατηγορούμενους. Αυτό θα 
ήταν ανυπόφορο για το σοβινισμό 
γιατί θα ανέβαζε αμέσως την υ¬ 
πόθεση στο επίπεδο της εξωτερικής 
πολιτικής, δηλαδή στο κατ’εξοχήν 
πολιτικό επίπεδο για τους εθνικι- 
στές. Ο μόνος τρόπος για να αντι- 
δράσουν αυτοί θα ήταν να επιμεί- 
νουν στο πολιτικό περιεχόμενο της 
καταδίκης μας. Όμως έτσι θα 
διαιώνιζαν ένα ζήτημα που κά¬ 
νουν ότι μπορούν για να ξεχαστεί. 

Ήταν λοιπόν υποχρεωμένοι να 
κάνουν τη δίκη και από την ώρα 
που την έκαναν ήταν σχεδόν υ¬ 
ποχρεωμένοι να μας αθωώσουν. 
Αέμε “σχεδόν” γιατί μπορούσαν 
να αφήσουν την κατηγορία για 
την αφισοκόληση ( η ποινή γι’αυ¬ 
τήν ήταν 15 μέρες από τους 6,5 
μήνες της πρωτόδικης ποινής). 
Όμως ήταν πολιτικά υποχρεωμέ¬ 
νοι να παραδοθούν στο ζήτημα 
της βασικής κατηγορίας και ποι¬ 
νής του άρθρου 192. Αν μας κα¬ 
ταδίκαζαν θα συνέχιζαν το μα¬ 
κεδονικό με όρους του ’92. Ταυ¬ 
τόχρονα θα καταστρεφόταν κάθε 
δημοκρατικός ισχυρισμός του πα- 
σοκικού εκσυγχρονισμού. Επί 
Ν.Α μπορούν να καταδικάζονται 
αριστεροί για εθνοπροδοσία, όχι 
όμως και να καταδικάζονται με 
την “δημοκρατική αριστερά” 
στην εξουσία... 

Αλλά και η καταδίκη για αφι- 
σοκόληση θα έμενε εξαιρετικά 
μόνη και απελπισμένη. Γιατί 
πραγματικά θα ήταν ένα γελοίο 
ημίμετρο να δοθεί ένα τόσο μι¬ 
κρό αντάλλαγμα στον νικημένο 
εθνικισμό. Ίσως αυτό να τον ε¬ 
ξαγρίωνε περισσότερο. Πάντως ο 
εισαγγελέας, που τον έκφραζε 
δειλά και συγκρατημένα, πάλεψε 
για να μείνει έστω αυτή η κατα¬ 
δίκη, έστω σαν το κεντρί της πε¬ 
θαμένης σφήκας, έστω για να μην 
μπορούμε να φωνάξουμε: “Αθω¬ 
ωθήκαμε!” 

Αυτό τον δρόμο πάντως τον έ¬ 
κλεισε νομικά με πολύ τσιμέντο 
η υπεράσπιση μας, που όχι μόνο 
δεν υποτίμησε αυτή την κατηγο¬ 
ρία, αλλά κυριολεκτικά την ξε¬ 
τίναξε για να απογυμνώσει ολό- 
τελα τους εχθρούς της δημοκρα¬ 
τίας και της ειρήνης, τους θρα¬ 
σύδειλους και τους συκοφάντες. 
Έτσι ήρθε αυτή η σημαντική πο¬ 
λιτική νίκη. Οι σύντροφοι της Ο¬ 
ΑΚΚΕ θέλουν εδώ να εκφράσουν 
τη βαθειά τους συγκίνηση και την 
ευγνωμοσύνη τους σε όλους τους 
φίλους δημοκράτες και αριστε¬ 
ρούς που ήταν δίπλα τους σε όλη 
αυτή τη μακρόχρονη δικαστική 
και πολιτική μάχη. Αυτά τα λό¬ 
για βέβαια δεν είναι αποχαιρετι¬ 
σμός. Πρόκειται για μια ενότητα 
που τη γέννησε η ζωή. Αυτή ξέ¬ 
ρει να ξεχωρίζει ποιό είναι το με¬ 
γάλο και ποιό είναι το μικρό στις 
πολιτικές διαφορές. Για την ακρί¬ 
βεια είναι ο εχθρός που πάντα ε¬ 
νώνει. Και ο εχθρός είναι από 
εσωτερική τουλάχιστον άποψη ο 
ανερχόμενος μιλιταριστικός, θρη¬ 
σκευτικός και γραφειοκρατικός 
εθνικοσοσιαλιστικός μεσαίωνας. 
Αυτός, σε ένα όχι πολύ μακρινό 
μέλλον, θα συντρίψει κάθε αμφι¬ 
βολία, που σήμερα εμποδίζει τη 
συγκρότηση ενός πλατειού δημο¬ 
κρατικού μετώπου. 


Η Ελληνική Ορνιθολο- 
γική Εταιρεία, αυτό το 
πολύτιμο εργαλειάκι βιο¬ 
μηχανικού σαμποτάζ που 
συχνά χρησιμοποιεί ο Λα- 
λιώτης, ανέλαβε να εμπο¬ 
δίσει το κωπηλατοδρόμιο 
που σχεδιάζεται να γίνει 
στο Σχοινιά. 

Το επιχείρημά του είναι ό¬ 
τι ο Σχοινιάς είναι υδροβιό¬ 
τοπος. Όμως ο Σχοινιάς δεν 
είναι, αλλά ήταν κάποτε υ¬ 
δροβιότοπος και τώρα έχει α- 
ποξηρανθεί εντελώς. Αντίθε¬ 
τα το κωπηλατοδρόμιο που 
θα γίνει θα καλύψει με νερό 
μια μεγάλη έκταση που τώ¬ 
ρα είναι ξερή και θα δημιουρ¬ 
γήσει πάλι από το μηδέν ένα 
μεγάλο μέρος αυτού του υ¬ 
δροβιότοπου. Αφού λοιπόν 
βγαίνει κάτι καλό από αυτή 
την ιστορία έρχονται οι σα- 
μποταριστές και λένε: “Άλ¬ 
λο η επιμέρους κατάκλυση 
της περιοχής με νερά για τη 
δημιουργία ενός βιότοπου 
και άλλο η δημιουργία ενός 
αθλητικού χώρου που θα α¬ 
φήνει στο περιθώριο της κά¬ 
ποιο χώρο για την πανίδα και 
τη χλωρίδα. Όταν μάλιστα 
είναι δεδομένος ο αποκλει¬ 
σμός των πιο ευαίσθητων ει¬ 
δών που φυσικά είναι αδύνα¬ 
το να συνυπάρξουν σε λι- 
μνούλες για βαρκάδες...”. 

Ίσως αποκλειστούν κάποια 
ευαίσθητα είδη, λέμε εμείς, 
αλλά σίγουρα κάποια άλλα 
λιγότερο ευαίσθητα θα προ¬ 
τιμήσουν τις λιμνούλες για 
βαρκάδες από την πατημένη 
σκόνη που είναι σήμερα ο 
Σχοινιάς. 

Η υποκρισία αυτών των αν¬ 
θρώπων και η καταστροφική 
τους γραμμή έγκειται στο ό¬ 
τι το μεγάλο τους θόρυβο δεν 
τον κάνουν όταν ο Σχοινιάς 
βρίσκεται αποξηραμένος για 
δεκαετίες, αλλά ακριβώς ε¬ 
κείνη τη στιγμή που πάει να 
πάρει μια μορφή συγγενική 
με εκείνη του υδροβιότοπου. 
Για το ότι όλα αυτά λειτουρ¬ 
γούν βάσει επιτελικού σχε¬ 
δίου αποδεικνύεται ότι την ί¬ 
δια στιγμή βγαίνουν και οι 
Πολυτεχνειακοί του ΣΥΝ, 
(εμφανίζονται σαν ανεξάρτη¬ 
τη ερευνητική ομάδα του Πο¬ 
λυτεχνείου), έχοντας κατα- 
στρώσει ένα πλατύ σχέδιο α¬ 
νατροπής όλων των εγκατα¬ 
στάσεων της Ολυμπιάδας με 
στόχο να την κάνουν πιο α¬ 
σύμφορη και πιο καταστρο¬ 
φική. Προτείνουν έτσι, ανά¬ 
μεσα στ’ άλλα, να φύγει η 


κωπηλασία από το Σχοινιά 
και να πάει στα Γιάννινα, ε¬ 
νώ μια από τις χαρακτηριστι¬ 
κές τους προτάσεις είναι να 
μεταφερθούν μια σειρά αθλη¬ 
τικοί χώροι εκεί που βρίσκο¬ 
νται σήμερα τα Αιπάσματα 
της Δραπετσώνας! 

Αυτή είναι η Λερναία ύδρα 
που λέγεται Ααλιώτης. Ο ί¬ 
διος είναι το κεντρικό πλο¬ 
κάμι που λέγεται ΥΠΕΧΩΛΕ, 
και οι φίλοι του είναι τα πλο¬ 
κάμια “μελετητές του Πολυ¬ 
τεχνείου”, “Ορνιθολογική Ε¬ 
ταιρεία”, “Γκρίνπις”, “Κίνη¬ 
ση Πολιτών Παραλίας” (που 
έχει στόχο να χτυπήσει τις 
μεγάλες εγκαταστάσεις στην 
έρημη και βρώμικη σήμερα 
παραλία του Δέλτα) και άλ¬ 
λα δεκάδες που αναμφίβολα 
θα μας προκόψουν αυτόματα 
ή μέσα από τους “λαϊκούς α¬ 
γώνες” των σαμποταριστών, 
κυρίως του ΣΥΝ, του ψευ- 
τοΚΚΕ και των οικολόγων 
της κακιάς ώρας. Το επίσημο 
βέβαια γενικό επιτελείο των 
σαμποταριστών θα είναι η πε¬ 
ριβόητη συνασπισμο-κνίτικη 
“Πρωτοβουλία Πολιτών ενά¬ 
ντια στη διεξαγωγή της Ολυ¬ 
μπιάδας”. 

Όλα αυτά τα υποκείμενα έ¬ 
χουν αναλάβει το ιερό καθή¬ 
κον να μετατρέψουν την Ο¬ 
λυμπιάδα του 2004 από μια 
μεγάλη οικονομική επιχείρη¬ 
ση σε εφιάλτη της ρημαγμέ¬ 
νης από τους ίδιους χώρας. 


Παρακαλούμε 
τους φίλους μας 
να στέλνουν την 
αλληλογραφία 
τους στην 
Ταχυδρομική 
Θυρίδα 8371 
ΤΚ 10010, Αθήνα 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

ΣεΛίδα 3 


ΤΟ ΕΡΓΟΣΤΑΣΙΟ ΧΡΥΣΟΥ ΣΤΑ 
ΝΥΧΙΑ ΤΟΥ ΛΑΛΙΩΤΗ 


Σε μια νέα, την πιο δύσκολη μέ¬ 
χρι τα τώρα, φάση μπαίνει η υπό¬ 
θεση της εγκατάστασης του ερ¬ 
γοστάσιου χρυσού στην Ολυμπιά¬ 
δα της Χαλκιδικής. Στις 30 του 
Δεκέμβρη παραδόθηκε από το ΙΓ- 
ΜΕ (Ινστιτούτο Γεωλογικών και 
Μεταλλευτικών Ερευνών) και α¬ 
πό το Ινστιτούτο Περιφερειακής 
Ανάπτυξης του Πάντειου πανεπι¬ 
στήμιου η μελέτη της χωροθέτη- 
σης της μεταλλουργίας χρυσού 
και της δεξαμενής απόθεσης των 
αποβλήτων της μεταλλουργίας. Οι 
θέσεις οι οποίες θεωρούνται οι κα¬ 
λύτερες, σύμφωνα με τη μελέτη, 
για την κατασκευή του εργοστά¬ 
σιου και της δεξαμενής αποβλή¬ 
των στον ίδιο χώρο είναι η θέση 
Εκκλησιαστικός Μύλος και η θέ¬ 
ση Κηπουρίστα. Επίσης εξετάστη¬ 
κε και η περίπτωση της κατα¬ 
σκευής του εργοστάσιου δίπλα 
στην υπάρχουσα εγκατάσταση ε¬ 
μπλουτισμού στην Ολυμπιάδα, με 
την υδραυλική μεταφορά των α¬ 
ποβλήτων στη θέση Κηπουρίστα 
που βρίσκεται 4 περίπου χιλιόμε¬ 
τρα πιο μακρυά από τη μονάδα ε¬ 
μπλουτισμού στην Ολυμπιάδα και 
στην ευθεία που ενώνει την Ολυ¬ 
μπιάδα και τη Βαρβάρα. Η λύση 
αυτή, σύμφωνα με τη μελέτη υπε¬ 
ρέχει περιβαλλοντικά. Η θέση αυ¬ 
τή είναι και εκείνη που η τνχ 
ΗβΙΙαδ προτείνει. Η λύση του Εκ¬ 
κλησιαστικού Μύλου είναι οικο¬ 
νομικά ασύμφορη, μιας και απέ¬ 
χει από τα μεταλλεία της Ολυ¬ 


μπιάδας 18 περίπου χιλιόμετρα, και 
ο εξαναγκασμός για την κατα¬ 
σκευή του εργοστάσιου εκεί ισο- 
δυναμεί στην πραγματικότητα με 
τη ματαίωση της επένδυσης. 

Πρέπει να σημειώσουμε ότι σύμ¬ 
φωνα με την υφιστάμενη νομοθε¬ 
σία (ν. 2516/97) αλλά και σύμφω¬ 
να με τη σύμβαση που έχει υπο¬ 
γράψει η τνχ με το ελληνικό δη¬ 
μόσιο και η οποία κυρώθηκε από 
τη Βουλή, η τνχ έχει την υπο¬ 
χρέωση (παρ. 3 και 4 του άρθρου 7 
του V. 2516/97) να επιλέξει τη θέ¬ 
ση που η ίδια θεωρεί ως κατάλ¬ 
ληλη. Από εκεί και πέρα, σύμφω¬ 
να με τον ίδιο νόμο, η τνχ θα υ¬ 
ποβάλει στο ΥΠΕΧΩΔΕ αίτηση 
για άδεια εγκατάστασης στη θέ¬ 
ση που θα επιλέξει. Το ΥΠΕΧΩ- 
ΑΕ στη συνέχεια αφού συναξιο- 
λογήσει τα αποτελέσματα της με¬ 
λέτης ΙΓΜΕ/ΙΠΑ αλλά και της 
Μελέτης Περιβαλλοντικών Επι¬ 
πτώσεων της ΤνΧ θα εγκρίνει ή 
όχι την εγκατάσταση της μονά¬ 
δας. 

Δηλαδή η υπόθεση της εγκατά¬ 
στασης ή όχι της μεταλλουργίας 
χρυσού βρίσκεται πια στα χέρια 
του Ααλιώτη. Βρίσκεται πια στα 
χέρια ενός αδίστακτου σοσιαλφα- 
σίστα που συνειδητά και με σχέ¬ 
διο προκαλεί όσο μπορεί την α¬ 
ποβιομηχάνιση της χώρας. Στην 
πραγματικότητα η μάχη για την 
εγκατάσταση και τη λειτουργία 
αυτής της στρατηγικής βιομηχα¬ 
νικής μονάδας που επιπλέον θα 


δώσει δουλειά σε εκατοντάδες οι¬ 
κογένειες και ζωή στα χωριά της 
βόρειας Χαλκιδικής, τώρα αρχί¬ 
ζει. Ο Ααλιώτης είναι ο νεκροθά¬ 
φτης της βιομηχανίας και ιδιαί¬ 
τερα της βαρειάς βιομηχανίας, και 
είναι ο συντονιστής των αντιβιο- 
μηχανικών κινημάτων που καθο¬ 
δηγούνται και οργανώνονται κυ¬ 
ρίως από το ψευτοΚΚΕ και τον 
ΣΥΝ. Όλοι αυτοί αποτελούν ένα 
πολιτικό μπλοκ, το ρωσόφιλο 
μπλοκ, που εκτελεί μεθοδικό σα- 
μποτάζ στη χώρα. Σύμμαχος αυ¬ 
τού του μπλοκ είναι η ηγετική τά¬ 
ση Καραμανλή μέσα στη Ν.Δ. 

Όπως είναι γνωστό στους ανα¬ 
γνώστες μας η Παπαρήγα είχε ε- 
πισκεφτεί την Ολυμπιάδα και τη 
Βαρβάρα αμέσως μετά τα επισό- 
δεια του Νοέμβρη και είχε προ¬ 
σφέρει πολιτική κάλυψη στο φα¬ 
σίστα Μήτσιο και τους υπόλοι¬ 
πους προέδρους που είχαν συλλη- 
φθεί για την καταστροφή του γε¬ 
ωτρύπανου της ΤΥΧ και για άλ¬ 
λες καταστροφές στις εγκαταστά¬ 
σεις της εταιρείας. Η πραγματική 
δύναμη της συμμορίας του Μή- 
τσιου βρίσκεται εκεί. Στην πολι¬ 
τική υποστήριξη που του παρέχει 
αυτό το μπλοκ. Έτσι μπορεί να 
εξηγηθεί και η ανοχή του κρατι¬ 
κού μηχανισμού, τόσο του εισαγ¬ 
γελέα όσο και της αστυνομίας, 
στους προπηλακισμούς των εργα¬ 
ζομένων στα μεταλλεία και στην 
εκταταμένη βία και τρομοκρατία 
που η λεγόμενη “επιτροπή κατά 


της εγκατάστασης του εργοστά¬ 
σιου χρυσού” ασκούσε. 

Το Σάββατο που μας πέρασε πά¬ 
λι η Παπαρήγα επισκέφτηκε της 
Ολυμπιάδα και για άλλη μια φο¬ 
ρά μίλησε με την “επιτροπή”. Ί¬ 
σως θα είναι περιττό να αναφέ¬ 
ρουμε ότι δεν συναντήθηκε με 
τους εργαζόμενους στα μεταλλεία. 
Από την άλλη άρχισαν πάλι, με¬ 
τά ένα χρονικό διάστημα φαινο¬ 
μενικής απραξίας, τα μέλη της “ε¬ 
πιτροπής” να πηγαίνουν στα “φυ¬ 
λάκια” που είχαν στήσει παλιό- 
τερα έξω από την Ολυμπιάδα και 
που ελέγχανε το δρόμο που πη¬ 
γαίνει προς τα μεταλλεία. Είναι 
σίγουρο ότι κάτι ετοιμάζουν. 

Το διάστημα που έρχεται είναι 
ιδιαίτερα κρίσιμο για την εγκα¬ 
τάσταση του εργοστάσιου και 
πρέπει όλοι οι εργαζόμενοι στα 
μεταλλεία να είναι σε επιφυλακή. 
Είναι ιδιαίτερα διδακτικό από την 
άποψη αυτή το παράδειγμα του α¬ 
εροδρόμιου των Σπάτων αλλά και 
η κατασκευή της περιφερειακής 
λεωφόρου Σταυρού-Ελευσίνας. Ε¬ 
δώ ξεσηκώθηκε ένα “κίνημα” με 
οικολογικά, ως συνήθως, προσχή¬ 
ματα από τους δήμαρχους και κοι¬ 
νοτάρχες της περιοχής με αποτέ¬ 
λεσμα το μεν αεροδρόμιο να κα¬ 
θυστερήσει πολύ, η δε περιφερεια¬ 
κή λεωφόρος να μην έχει ξεκινή¬ 
σει ακόμη εδώ και χρόνια. Είναι 
χαρακτηριστικό ότι εδώ και ένα 
περίπου μήνα διάφορες αναρχικές 
ομάδες έχουν κολήσει στην Αθή¬ 


να αφίσσες “κατά της εγκατάστα¬ 
σης του εργοστάσιου” και η τε¬ 
λευταία φιλοκνίτικη κατάληψη 
του Πολυτεχνείου το είχε σαν έ¬ 
να από τα συνθήματά της. Δη- 
μιουργείται έτσι το κατάληλο πο¬ 
λιτικό κλίμα που χρειάζεται ο Αα¬ 
λιώτης για να εμποδίσει την εγκα¬ 
τάσταση της μεταλλουργίας χρυ¬ 
σού. 

Ο πιο αποφασιστικός παράγο¬ 
ντας για την πραγματοποίηση της 
μεγαλύτερης μεταπολεμικής ε¬ 
πένδυσης στη χώρα-μιας επένδυ¬ 
σης που παρόλου που γίνεται από 
το ξένο κεφάλαιο, είναι μέσα στις 
σημερινές συνθήκες αποβιομηχά¬ 
νισης της χώρας, παράγοντας προ- 
όδου-είναι το προλεταριάτο που 
δουλεύει στα μεταλλεία της Χαλ¬ 
κιδικής. Οι εργάτες και οι εργα¬ 
ζόμενοι εκεί θα έχουν τον πιο α¬ 
ποφασιστικό λόγο για το τι πρό¬ 
κειται να γίνει. Μέχρι τότε όμως 
η πρωτοπορία της εργατικής τά¬ 
ξης στη χώρα, το προχωρημένο α¬ 
πόσπασμα του βιομηχανικού προ¬ 
λεταριάτου, η ΟΑΚΚΕ θα δίνει 
την πολιτική μάχη για το ξεσκέ- 
πασμα του σοσιαλφασίστα σαμπο- 
ταριστή Ααλιώτη και θα αποκα¬ 
λύπτει τους βαθύτερους στόχους 
του μπλοκ της αποβιομηχάνισης 
που είναι η πρόσδεση της χώρας- 
ερημωμένης από τη βαριά βιομη- 
χανία-στο ρώσικο σοσιαλιμπερια- 
λισμό. 


ΔΕΚΟ 


συνέχεια από τη σελ. 1 

οι μισθοί και τα ωράρια εργασίας 
των εργαζομένων, ούτε ο θεσμός 
των συλλογικών συμβάσεων που 
καθορίζει αυτά τα βασικά ζητήμα¬ 
τα. 

Οι κανονισμοί προσωπικού στις 
ΔΕΚΟ αφορούν ζητήματα τοποθε¬ 
τήσεων, προαγωγών, μεταθέσεων, 
μετακινήσεων και πειθαρχικών μέ¬ 
τρων. Ζητήματα δηλαδή που έχουν 
να κάνουν με τη διοικητική ορ¬ 
γάνωση της εργασίας. Επιμένουμε 
σε αυτό για να ξεσκεπάσουμε τη 
δημαγωγία της συνδικαλιστικής 
γραφειοκρατίας πως τάχα με την 
τροπολογία αυτή ανοίγει ο δρόμος 
για το χτύπημα των συλλογικών 
συμβάσεων σε όλους τους εργα¬ 
ζόμενους, πως τάχα χτυπιούνται δι¬ 
καιώματα και θεσμοί που προστα¬ 
τεύουν το μεροκάματο. 

Στην πραγματικότητα και μάλι¬ 
στα με αρκετά δειλό τρόπο χτυπιού¬ 
νται δικαιώματα της κομματικο- 
συνδικαλιστικής γραφειοκρατίας 
των ΔΕΚΟ. Αυτή η γραφειοκρατία 
για λογαριασμό του ΠΑΣΟΚ και 
του ψευτο-ΚΚΕ, κάτω από τη θεω¬ 
ρία του Α. Παπανδρέου για “δημό¬ 
σια περιουσία”, μετέτρεψε τις επι¬ 
χειρήσεις αυτές του κρατικού κα¬ 
πιταλισμού, σε άντρα κομματικού 
ρουσφετιού για τη συγκρότηση, μέ¬ 
σω της εξαγοράς της συνείδησης 
των εργαζομένων, των κομματικών 
τους στρατών. 


Επέβαλαν στούς εργαζόμενους 
μια ξεχωριστή ιδεολογία “ανώτε¬ 
ρου” υπάλληλου με απόσπαση από 
τους εργάτες και τον εργαζόμενο 
λαό, με ειδικά προνόμια και αμοι¬ 
βές μέσα από τη διαφθορά και τη 
μίζα, με μίσος στην χειρωνακτική 
δουλεία, με τεμπελιά και περιφρό¬ 
νηση στο λαό που απο τη θέση τους, 
σαν οργανισμοί κοινής ωφέλειας, 
πρέπει να υπηρετούν. Είναι χαρα¬ 
κτηριστικό πως κανένας εργάτης, 
ούτε από τα εργοστάσια της ΔΕΗ, 
ούτε από τον ΟΤΕ, ούτε από την 
ΕΥΔΑΠ, ή τους άλους οργανισμούς 
δε βρέθηκε στην κορυφή του συνδι¬ 
καλιστικού κινήματος των ΔΕΚΟ, 
θέσεις που αυστηρά μοιράζονταν α¬ 
νάμεσα στην ανώτερη υπαλληλία. 

Από την άλλη μεριά, χρησιμο¬ 
ποιώντας την ειδική τους θέση μέ¬ 
σα στην παραγωγική διαδικασία 
της χώρας, με την πιό πραξικοπη¬ 
ματική αντίληψη χρησιμοποίησαν 
σαν όμηρο τον λαό για να πετύχουν 
ειδικά προνόμια και μια σημαντι¬ 
κή απόσπαση από τους μισθούς των 
άλλων εργαζομένων, φτιάχνοντας 
μια ευρύτατη εργατική αριστοκρα¬ 
τία μέσα στις γραμμές των ΔΕΚΟ. 

Σύμφωνα με πρόσφατα δημοσιευ¬ 
μένα στοιχεία ο μέσος μισθός στις 
ΔΕΚΟ φτάνει σήμερα στις 
410.000δρχ. καθαρά, όταν το μέσο 
εργατικό εισόδημα, με τεράστια δια¬ 
φορά στην ένταση της δουλειάς, εί¬ 
ναι σήμερα γύρω στις 200.000 δρχ. 

Κάτω απο αυτές τις συνθήκες μια 
σειρά από ΔΕΚΟ, ιδιαίτερα στις συ¬ 
γκοινωνίες έγιναν προβληματικές, 
παρά το γεγονός ότι απομυζούν αρ¬ 
κετά από το εισόδημα του εργαζό¬ 


μενου λαού. 

Η συνδικαλιστική γραφειοκρατία 
ποτέ δεν ασχολήθηκε με αυτό το 
γεγονός, έχοντας τη γενική θέση 
πως για τα ελλείματα αυτά πρέπει 
να πληρώσει ο κρατικός προϋπο¬ 
λογισμός, και μάλιστα αυτό το ο¬ 
νόμαζε κοινωνική πολιτική. Δηλα¬ 
δή καλούσε τον εργαζόμενο λαό να 
πληρώσει δυό φορές τα δικά της 
προνόμια και τα προνόμια της ερ¬ 
γατικής αριστοκρατίας που εκφρά¬ 
ζει. Είναι χαρακτηριστικό πως μέ¬ 
σα στο 1996 οι κρατικές επιχορη¬ 
γήσεις στις ΔΕΚΟ έφτασαν στο πο¬ 
σό των 1350 δις. δραχμών. 

Καμιά γραμμή ανάπτυξης των 
ΔΕΚΟ δεν μπορεί να πραγματοποι¬ 
ηθεί αν δεν έρθει σε σύγκρουση με 
τα συμφέροντα αυτής της κομματι- 
κο-συνδικαλιστικής γραφειοκρατί¬ 
ας, αν δεν ανατρέψει την κυρίαρχη 
ιδεολογία του σοσιαλφασιστικού 
μπλοκ μέσα στο κράτος και στα 
συνδικάτα. 

Πριν δύο χρόνια περίπου η κυ¬ 
βέρνηση με το νόμο 2414 του ’96 
μετέτρεψε σε ανώνυμες εταιρίες ό¬ 
σες ΔΕΚΟ δεν ήταν, και τις υπο¬ 
χρέωνε να τροποποιήσουν τα κα¬ 
ταστατικά τους σε μια προσπάθεια 
να λειτουργήσουν με ιδιωτικοοι- 
κονιμικά κριτήρια με στόχο τη μεί¬ 
ωση των ελλειμάτων. Η προσπά¬ 
θεια αυτή απέτυχε ακριβώς γιατί η 
κυβέρνηση δεν μπόρεσε να ακου- 
μπήσει τα ειδικά προνόμια που έ¬ 
χουν όχι τόσο στο μισθό, όσο κυρί¬ 
ως στη διοίκηση και διαχείριση των 
ΔΕΚΟ. Αυτή η πλευρά αφοράει κυ¬ 
ρίως τα ηγετικά στρώματα της πο- 
λιτικοσυνδικαλιστικής γραφειο¬ 


κρατίας των ΔΕΚΟ. Το πρόβλημα 
γι’ αυτούς εδώ, είναι ότι θέλουν να 
διατηρήσουν μια μορφή έμμεσης ι- 
διοχτησίας που έχουν σήμερα στο 
κρατικό μονοπώλιο. Με λίγα λό¬ 
για, η σύγκρουση αυτή δεν αφορά¬ 
ει καθόλου εργατική αντίθεση με 
τους ιδιοχτήτες των μέσων παρα¬ 
γωγής.. 

Σήμερα και σα συνέχεια έχουμε 
την τροπολογία του Παπαντωνίου. 
Η τροπολογία αυτή όπως γράψαμε 
και στην αρχή του άρθρου είναι μια 
δειλή προσπάθεια να θίξει αυτές τις 
ειδικές σχέσεις παραγωγής και ι- 
διοχτησίας. 

Και αυτό γιατί δέν συνοδεύεται 
από μια ανοιχτή πολιτικο-ιδεολο- 
γική πάλη που να αγγίξει στο βά¬ 
θος το πρόβλημα και να καλέσει τον 
εργαζόμενο λαό για την ανατροπή 
αυτής της κατάστασης. 

Γι’ αυτό η τάση Σημίτη προσπα¬ 
θεί μέσα από τροπολογία σε έναν 
άλλο νόμο και με αρκετά στοιχεία 
αιφνιδιασμού, χωρίς προηγούμενη 
συζήτηση να περάσει ένα νόμο που 
ουσιαστικά θα της γυρίσει ανάπο¬ 
δα. 

Γιατί κάθε αλλαγή στους κανο¬ 
νισμούς προσωπικού θα απαιτήσει 
ένα εξάμηνο διαπραγματεύσεων, 
δηλαδή ένα εξάμηνο απεργιών στις 
ΔΕΚΟ που θα τινάξει στον αέρα 
κάθε προσπάθεια περιορισμού των 
προνομίων της συνδικαλιστικής 
γραφειοκρατίας. 

Στην πραγματικότητα ο Παπα¬ 
ντωνίου με αυτή την τροπολογία 
και τη “σκληρή” στάση που κρα- 
τάει στις διαπραγματεύσεις θέλει να 
δείξει στο διεθνές κεφάλαιο ότι δεν 


θα υποτιμηθεί η δραχμή, στο βαθμό 
που θα μειωθούν με αυτό τον τρό¬ 
πο τα ελλείματα του δημοσίου. 
Όμως κάτι τέτοιο δεν μπορεί να 
γίνει όσο η κυβέρνηση φαίνεται 
ανίκανη να περάσει σε διαρθρω¬ 
τικές αλλαγές στο μονοπώλιο του 
δημόσιου τομέα, καθώς είναι δέ¬ 
σμια της γραμμής του σοσιαλφα- 
σισμού, της γραμμής δηλαδή του 
παρασιτικού γραφειοκρατικού 
κρατικού καπιταλισμού και της 
οικονομίας του πολέμου. 

Αυτή η δειλή προσπάθεια του 
Παπαντωνίου, μπορεί να βρίσκε¬ 
ται στην κατεύθυνση της μείω¬ 
σης των προνομίων, για να μπο¬ 
ρέσει να προχωρήσει σε ιδιωτι¬ 
κοποιήσεις στις προβληματικές 
ΔΕΚΟ, όμως κάτι τέτοιο προϋ¬ 
ποθέτει μια τεράστια αλλαγή των 
πολιτικών συσχετισμών και μια 
πολιτική κυριαρχία των φιλοευ- 
ρωπαϊκών δυνάμεων που δεν υ¬ 
πάρχει στη χώρα. Με τη λογική 
αυτή και αυτή η προσπάθεια του 
Παπαντωνίου είναι στην πράξη 
καταδικασμένη. 

Το ζήτημα για το δημοκρατικό 
συνδικαλιστικό και εργατικό κί¬ 
νημα είναι να αντιπαλέψει την 
σοσιαλφασιστική θεωρία και πρα- 
χτική, να διαχωριστεί από τις “α¬ 
περγίες” του και να συγκροτήσει 
τις δυνάμεις του στην κατεύθυν¬ 
ση της δημοκρατίας, της ανάπτυ¬ 
ξης και της ειρήνης. Αυτό είναι 
το βασικό και η βασική προϋπό¬ 
θεση για την αλλαγή των πολι¬ 
τικών συσχετισμών προκειμένου 
να προχωρήσει η χώρα στον δρό¬ 
μο της προόδου. 





ΣεΛίδα 4 


ΝΕΑ ΑΝΑΤΟΛΗ 


ΠΑΡΑΣΚΕΥΗ 23 ΓΕΝΑΡΗ 1998 


Η ΔΙΚΗ ΤΗΣ ΟΑΚΚΕ ΣΤΟ 
Δ' ΤΡΙΜΕΛΕΣ ΕΦΕΤΕΙΟ ΤΗΣ ΑΘΗΝΑΣ 

ΣΤΙΣ 14-15 ΓΕΝΑΡΗ 


Σ τις 16 Γενάρη του 1998, στο Λ' Τριμελές Εφετείο 
της Αθήνας έγινε η δίκη της ΟΑΚΚΕ για την αφισα της 
για το μακεδονικό. Σε άλλο άρθρο της εφημερίδας αναλύουμε 
την πολιτική σημασία της αθώωσης των συντρόφων μας για 
αυτή την αφίσα. Εδώ θα μεταφέρουμε το κλίμα πριν από τη 
δίκη αλλά και μέσα στο δικαστήριο, τις καταθέσεις των μαρ¬ 
τύρων και τις απολογίες των συντρόφων. 

Μετά από έξι συνεχείς αναβολές, η δίκη μας ορίστηκε για τις 
15 Γενάρη, με αριθμό 17, αριθμός μεγάλος, που έκανε σίγουρη 
μια νέα αναβολή. Δικηγόροι μας ήταν οι κ.κ. Παπαδάκης, Διά¬ 
κος και I. Μυλωνάς. Μάρτυρες ο συνταγματολόγος Αλιβιζά- 
τος, ο δημοσιογράφος Τρίμης (ένας από τους Ιούς της Ελευθε¬ 
ροτυπίας), ο Τάσος Αβραντίνης από το Φιλελεύθερο Φόρουμ 
του Ανδριανόπουλου, ο Θεοδωρίδης από το Παρατηρητήριο για 
τα Ανθρώπινα Δικαιώματα του Ελσίνκι και δημοσιολόγος, ο 
ιστορικός Στρατής Μπουρνάζος, ο σ. Ηλίας Ζαφειρόπουλος, 
γραμματέας της Κ.Ε., και ο σ. Κώστας Αιακόπουλος, μέλος 
της Κ.Ε.. 

Η ΟΑΚΚΕ έκανε μια μεγάλη καμπάνια πριν από τη δίκη με κόλλημα 
αφίσας στο κέντρο της Αθήνας, και έξω από το δικαστήριο, με την 


οποία καταγγείλαμε τη βρώμικη 
τακτική των αναβολών και το πο¬ 
λιτικό παιχνίδι που η αστική τά¬ 
ξη έπαιξε στις πλάτες της ΟΑΚ¬ 
ΚΕ, για έξι χρόνια. Στην αφίσα μας 
αυτή η οποία είχε τίτλο «ΟΧΙ 
ΣΤΟ ΒΡΩΜΙΚΟ ΠΑΙΧΝΙΔΙ 
ΜΕ ΤΗ ΔΙΚΗ ΤΗΣ ΟΑΚΚΕ», 
αναλύσαμε πως το ρώσικο σχέ¬ 
διο επέβαλε για όλη αυτή την πε¬ 
ρίοδο να μην ξεκαθαρίσει το θέμα 
του ονόματος της Δημοκρατίας 
της Μακεδονίας. Έτσι η συνεπής 
διεθνιστική γραμμή της ΟΑΚΚΕ 
δεν έπρεπε ούτε να δικαιωθεί, αλ¬ 
λά ούτε και να καταδικαστεί. Έ¬ 
πρεπε να υπάρχει μία πίεση στη 
γειτονική χώρα, χωρίς όμως αυτή 
να φτάσει και στη σύγκρουση. 

Πέρα από αυτή την πολιτική πί¬ 
εση, δυναμώσαμε και το νομικό 
μας οπλοστάσιο. Έτσι, πριν το δι¬ 
καστήριο αρχίσει τη συνεδρίαση 
του, την ημέρα της εκδίκασης, κα¬ 
ταθέσαμε έγγραφο με το οποίο ζη¬ 
τούσαμε να μη γίνει άλλη αναβο¬ 
λή και στο οποίο επικαλεστήκα¬ 
με την Ευρωπαϊκή Σύμβαση για 
τα Ανθρώπινα Δικαιώματα (ΕΣ- 
ΔΑ). Σύμφωνα με το άρθρο 6 της 
ΕΣΔΑ, που αναφέρεται στα δι¬ 
καιώματα του κατηγορούμενου, η 
δίκη ενός κατηγορούμενου πρέ¬ 
πει να γίνεται σε εύλογο χρονικό 
διάστημα γιατί αλλιώς μένει εκ¬ 
κρεμής η κατηγορία με αποτέλε¬ 
σμα να σπιλώνεται η τιμή του και 
να διασύρεται δημόσια. Το «εύλο¬ 
γο» αυτό χρονικό διάστημα σύμ¬ 
φωνα με την ερμηνεία της Σύμ¬ 
βασης και την ευρωπαϊκή νομο¬ 
λογία, δεν πρέπει να ξεπερνά τα 
δύο χρόνια. Βάσει αυτού του άρ¬ 
θρου είχαμε δικαίωμα να καταφύ¬ 
γουμε στο Ευρωπαϊκό Δικαστή¬ 
ριο των Ανθρωπίνων Δικαιωμά¬ 
των στο Στρασβούργο. Σύμφωνα 
με τα ευρωπαϊκά δεδομένα, που 
σπάνια λαμβάνονται υπόψη σ’ αυ¬ 
τή τη χώρα, όπου η αρρώστια του 
σοβινισμού επιβάλει τη βαρβαρό¬ 
τητα, είναι σκάνδαλο τεραστίου 
μεγέθους η αναβολή μιας κατεξο- 
χήν πολιτικής δίκης για έξι χρό¬ 
νια, με ευθύνη του δικαστηρίου, 
και η χώρα μας κινδυνεύει να υ- 


ποστεί σοβαρότατες ποινές. 

Σύμφωνα με τη συνήθη πρακτι¬ 
κή, η αναβολή της δίκης ήταν βέ¬ 
βαιη, γιατί οι υποθέσεις που προ¬ 
ηγούνταν ήταν υποθέσεις που α¬ 
παιτούσαν αρκετό χρόνο. Όταν οι 
δικαστές μπήκαν στην αίθουσα 
ζητήσαμε να απαντηθεί το αίτη¬ 
μα που είχαμε υποβάλει να προ¬ 
τιμηθεί η δίκη μας ώστε να δια- 
σφαλισθεί η εκδίκασή της. Ο πρό¬ 
εδρος με έξαλλες διαμαρτυρίες α¬ 
ναφέρθηκε στις αφίσες μας και 
μας είπε ότι με αυτόν τον τρόπο 
προσβάλλουμε το δικαστήριο και 
συνολικά τη δικαιοσύνη. Οι σύ¬ 
ντροφοι μας πήραν την ευθύνη αυ¬ 
τής της αφίσας και την υπεράσπι¬ 
σαν το περιεχόμενο της, την κα¬ 
ταγγελία του στημένου παιχνιδιού 
στο οποίο συμμετείχε η δικαιο¬ 
σύνη με τις αναβολές και των δι¬ 
καστών που κράτησαν αυτή την 
υπόθεση εκκρεμή τόσα χρόνια. Ο 
πρόεδρος, κάτω από την επιμονή 
μας και την άρνηση μας να υπο¬ 
χωρήσουμε στην απειλή ότι η 
στάση μας συνιστούσε «εξύβριση 
δικαστηρίου», αναγκάστηκε να α¬ 
παντήσει ότι παρέπεμψε το αίτη¬ 
μα μας στη νομική υπηρεσία α¬ 
νώτερου ιεραρχικά οργάνου (προ¬ 
φανώς του υπουργείου Δικαιοσύ¬ 
νης) και περίμενε την ερμηνεία 
του σχετικού άρθρου της ΕΣΔΑ 
και γνωμοδότηση για το αν πρέ¬ 
πει να εφαρμοστεί στη συγκεκρι¬ 
μένη περίπτωση. Μάλιστα σε κά¬ 
ποια στιγμή αστειεύτηκε λέγο¬ 
ντας ότι ένας δικαστής του Δρεί- 
ου Πάγου που είχε αντιμετωπί¬ 
σει κάποτε ένα παρόμοιο πρόβλη¬ 
μα είχε πει χαρακτηριστικά ότι 
δεν ήξερε τι θα έπρεπε να εφαρ¬ 
μοστεί: «Το λουστρίνι ή το τσα¬ 
ρούχι;» (δηλ. την ευρωπαϊκή πρα¬ 
κτική ή την ελληνική). Σ’ αυτό 
το αστείο ένας σύντροφος μας α¬ 
πάντησε από κάτω, ότι «εμάς έξι 
χρόνια μας έχετε ξυπόλητους»!. 

Ήταν σαφές ότι η πολιτική πί¬ 
εση στο δικαστήριο σαν απειλή 
μιας καταδίκης της χώρας μας 
στην Ευρώπη και μάλιστα για μια 
δίκη που αφορούσε το μακεδονι¬ 
κό είχε φέρει σε τρομερά δύσκο¬ 


λη θέση τόσο το δικαστήριο, όσο 
και το υπουργείο Δικαιοσύνης. Το 
ισχυρό νομικό επιχείρημα, μαζί με 
την πολιτική καμπάνια είχαν προ- 
καλέσει μία ασφυκτική πίεση σε 
αυτούς που είχαν την ευθύνη μιας 
απόφασης. 

Η ώρα είχε φτάσει πια τρεις, το 
δικαστήριο ασχολούνταν ακόμα 
με τις πρώτες υποθέσεις και απά¬ 
ντηση στο αίτημά μας δεν είχε δο¬ 
θεί. Τελικά ο πρόεδρος μας ανα¬ 
κοίνωσε ότι η δίκη μας θα γινό¬ 
ταν την επόμενη μέρα. Αυτή η α¬ 
νακοίνωση έγινε με μια εκδήλω¬ 
ση αγανάκτησης από την πλευρά 
του ξανά για την αφίσα μας. Επέ¬ 
μενε ότι είχαμε προσωπική ανα¬ 
φορά, ότι γνωρίζαμε τη σύνθεση 
του δικαστηρίου, ότι αυτός είναι 
είκοσι χρόνια εφέτης και έχει γρά¬ 
ψει ιστορία και δεν ανέχεται να 
τον υβρίζουν έτσι. Και όταν του 
απαντήσαμε ότι αναφερόμαστε 
γενικά στη δικαιοσύνη, μας απά¬ 
ντησε ότι σαν εκπρόσωπος της ε¬ 
πίσης προσβάλλεται. Παραδέχτη¬ 
κε ότι ήταν αυτή η επιμονή μας 
και η πίεση που ασκήσαμε με την 
αφίσα και την επίκληση της ΕΣ- 
ΔΔ που οδήγησε στην απόφαση 
να γίνει η δίκη μας, λέγοντας χα¬ 
ρακτηριστικά σε κάποιους που 
διαμαρτύρονταν γιατί δεν προτι¬ 
μήθηκε η δίκιά τους υπόθεση ότι 
«πρέπει να γίνει το 17. Γιατί ξέ¬ 
ρεις τι μπορεί να μας βγάλει το 
17;». Για να αποφύγουν λοιπόν τα 
χειρότερα, αποφάσισαν μία ανώ¬ 
τερη αρχή, ένα κομμάτι της εξου¬ 
σίας, η δικαστική εξουσία να πά¬ 
ρει επιτέλους θέση για αυτή την 
αφίσα, για την πολιτική γραμμή 
της ΟΑΚΚΕ για το μακεδονικό, 
να την καταδικάσει ή να την α¬ 
θωώσει. 

Έτσι την επόμενη μέρα ξεκίνη¬ 
σε η εκδίκαση της έφεσης της Ο- 
ΔΚΚΕ. Θα θυμίσουμε εδώ ότι εί¬ 
χαμε καταδικαστεί πρωτόδικα για 
περιύβριση αρχής (το σχετικό άρ¬ 
θρο καταργήθηκε), για απόπειρα 
πρόκλησης σε διχόνοια (192 Π.Κ.) 
και για παράνομη αφισοκόλληση. 

Πρώτος μίλησε ο συνταγμα¬ 
τολόγος Αλιβιζάτος, από τους 
πιο αναγνωρισμένους νομικούς, 
και είπε ότι η πρωτόδικη απόφα¬ 
ση ερμήνευσε με σφαλμένο τρόπο 
το άρθρο 192 του Π.Κ. για «πρό¬ 
κληση διχόνοιας». Υποστήριξε ότι 
αν θεωρηθεί ότι η συγκεκριμένη 
αφισοκόλληση υπάγεται στο πε¬ 
δίο εφαρμογής αυτού του άρθρου, 
επειδή έκφρασε μία μειοψηφική 
θέση τη συγκεκριμένη χρονική πε¬ 
ρίοδο, μπορεί κανείς να ονομάσει 
μια σειρά από θέσεις και μια σει¬ 
ρά από αφίσες που θα μπορούσαν 
επίσης να διωχθούν με αυτό τον 
τρόπο για θέματα όπως η θέση υ¬ 
πέρ της πολυγαμίας, ή υπέρ των 
αμβλώσεων ή ακόμα υπέρ της 
κλωνοποίησης. Είπε χαρακτηρι¬ 
στικά ότι, με αυτό το σκεπτικό ό¬ 
ποιος επιθυμεί το διάλογο προκα- 
λεί διχόνοια στο λαό. Στη συγκε¬ 


κριμένη περίπτωση όχι μόνο δεν 
επήλθε το αποτέλεσμα, αλλά δεν 
ήταν δυνατό να επέλθει το απο¬ 
τέλεσμα που προβλέπει αυτό το 
άρθρο από τη φύση της πράξης, 
δηλ. την αφισοκόλληση, που εί¬ 
ναι πάντα μία πράξη διάδοσης ι¬ 
δεών. Σε ότι αφορά τη φράση 
«τσακίστε τους πολεμοκάπη¬ 
λους» που αναφερόταν στην αφί¬ 
σα, διευκρίνισε ότι το «τσακίστε» 
είχε πολιτικό περιεχόμενο και δεν 
αναφέρθηκε με τη βιολογική του 
έννοια. Υποστήριξε ακόμα ότι δεν 
μπορούσε να χρησιμοποιηθεί άλ¬ 
λη λέξη, αφού αυτή τη λέξη χρη¬ 
σιμοποιούν οι εργάτες, οι αγρό¬ 
τες και γενικά οι απλοί άνθρωποι 
του λαού. 

Σε σχετική ερώτηση των δικη¬ 
γόρων απάντησε ότι πράγματι η 
χώρα μας αναγνώρισε τελικά τη 
γείτονα της σαν Πρώην Γιουγκο¬ 
σλαβική Δημοκρατία της Μακε¬ 
δονίας, ονομασία που περιέχει τον 
όρο Μακεδονία. 

Στη συνέχεια, κατάθεσε ο 
Δημήτρης Τρίμης, ο οποίος εί¬ 
πε ότι οι κατηγορούμενοι με την 
αφίσα υπεράσπισαν απλά το δι¬ 
καίωμα μιας χώρας να ονομάζε¬ 
ται όπως αυτή επιθυμεί. Ότι η ά¬ 
ποψη τους ήταν πολιτική και ότι 
όμοιες απόψεις είχαν εκφράσει 
και άλλοι πολιτικοί όπως ο Πα¬ 
πακωνσταντίνου, ο Μητσοτάκης, 
ο Κύρκος κ.ά. Υποστήριξε ότι δεν 
είναι δίκαιο να διώκονται πολι¬ 
τικές απόψεις. Ακόμα σε σχέση 
με την επίμαχη φράση «τσακίστε 
τους πολεμοκάπηλους», είπε ότι 
αυτή είχε καθαρά πολιτική έννοια. 

Κατόπιν εξετάστηκε ο σ. Ηλίας 
Ζαφειρόπουλος, ο οποίος έβαλε το 
πολιτικό πλαίσιο της υπόθεσης 
του ονόματος. Απαντώντας σε ε¬ 
ρώτηση δικηγόρου διευκρίνισε ότι 
η συγκεκριμένη αφίσα έκφραζε μί¬ 
α φιλειρηνική θέση και μία φιλει¬ 
ρηνική πολιτική και ότι ο στόχος 
ήταν η αποφυγή μιας πολεμικής 
σύγκρουσης και όχι η πρόκληση 
βίας. Ανέφερε ότι είμαστε η μο¬ 
ναδική οργάνωση στην αριστερά 
που καταδικάζει την πραξικοπη¬ 
ματική βία, τη βία που ασκείται 
έξω από το λαό. Επίσης, μετά α¬ 
πό ερώτηση της υπεράσπισης, θύ¬ 
μισε ότι στην πρώτη δίκη παρόλο 
που η ΟΑΚΚΕ προκλήθηκε με την 
επίθεση των φασιστών της «Εθνι¬ 
κής Σταυροφορίας» στον ίδιο στο 
διάδρομο του δικαστηρίου, δεν α¬ 
πάντησε με βία ακριβώς για να μη 
δημιουργηθεί σύγχυση μέσα στο 
λαό. 

Επέμεινε στο θέμα της αφισο¬ 
κόλλησης, ότι η οργάνωση μας 
φροντίζει πάντα να μην προκαλεί 
το λαό, να μην κολλάει σε μέρη 
που προκαλούν την αισθητική του 
και γι’ αυτό χρησιμοποιεί συχνά 
και σελοτέϊπ. Αναφέρθηκε στο αί¬ 
τημα που υποβάλαμε στον δήμαρ¬ 
χο Αθήνας Αβραμόπουλο και 
στην καμπάνια που κάναμε για 
την τοποθέτηση ταμπλό. 


Ο δικηγόρος Παπαδάκης έδω¬ 
σε επίσης βάρος στον χαρακτήρα 
των κατηγορουμένων με ερωτή¬ 
σεις του στο σ. Η. Ζαφειρόπουλο, 
χαρακτηρίζοντας τους «αδαμάντι¬ 
νους ανθρώπους». 

Στη συνέχεια εξετάστηκε ο 
Στρατής Μπουρνάζος, ο οποί¬ 
ος είπε ότι οι κατηγορούμενοι υ¬ 
περασπίστηκαν το δικαίωμα της 
γειτονικής μας χώρας να αναφέ- 
ρεται με το όνομα της, με το ίδιο 
όνομα που θα μπορούσε κανείς να 
βρει ακόμα και σε επίσημα εγχει¬ 
ρίδια του ίδιου του ελληνικού 
κράτους πριν ξεσπάσει η υστερία. 

Έπειτα εξετάστηκαν ο Τά¬ 
σος Αβραντίνης από το Φιλε¬ 
λεύθερο Φόρουμ και ο Θεοδω¬ 
ρίδης από το Ελληνικό Παρα¬ 
τηρητήριο των Ανθρωπίνων 
Διακιαωμάτων του Ελσίνκι οι 
οποίοι υπερασπίστηκαν το δικαί¬ 
ωμα στην πολιτική έκφραση και 
τόνισαν τη φιλειρηνική πολιτική 
στάση των κατηγορουμένων. 

Τελευταία, εξετάστηκε ο σ. Κώ¬ 
στας Αιακόπουλος ο οποίος έδω¬ 
σε έμφαση στο χαρακτήρα των 
κατηγορουμένων και αναφέρθηκε 
στην αγάπη και εμπιστοσύνη των 
εργατών στους συντρόφους μας 
που δραστηριοποιούνται στο συν¬ 
δικαλιστικό χώρο. 

Ακολούθησαν οι απολογίες των 
κατηγορούμενων συντρόφων μας. 
Θα παραθέσουμε εδώ αυτούσια ε¬ 
κτεταμένα αποσπάσματα από αυ¬ 
τές. 

Πρώτος απολογήθηκε ο σ. Θ. 
Παγωμένος ο οποίος είπε ότι 24 
χρόνια κολλάει πολιτικές αφίσες 
και αυτή είναι η πρώτη φορά που 
συλλαμβάνεται για αφίσα. Συνέ¬ 
χισε λέγοντας ότι θεώρησε άδικη 
τη στάση της χώρας μας απένα¬ 
ντι στη Δημ. της Μακεδονίας και 
την απαίτηση για αλλαγή ονόμα¬ 
τος και γι’ αυτό το άδικο έπρεπε 
να διαμαρτυρηθεί, γιατί όπου υ¬ 
πάρχει άδικο, έχει μάθει στη ζωή 
του να το λέει. 

Μετά απολογήθηκε ο σ. Διο- 
νυσης Γουρνάς: «Απαίτησαν αυ¬ 
τή η χώρα να μην ονομαστεί με 
αυτό το όνομα, αλλά με κάποιο 
άλλο όνομα από αυτό που επέβα¬ 
λε η δημοκρατία και υποστήριξαν 
οι δημοκρατικοί άνθρωποι. Αυτό 
ήταν το νόημα των συλλαλητη¬ 
ρίων του μεσαιωνικού φασισμού. 

Θεωρώ δικαίωμα αυτής της χώ¬ 
ρας να αυτοπροσδιορίζεται και να 
επιλέγει το όνομά της. Βεβαίως εί¬ 
μαστε ενάντια σε οποιαδήποτε κί¬ 
νηση διαμελισμού και αλλαγής 
συνόρων. Είμαστε σαφέστατα α¬ 
ντίθετοι και αυτή την αντίθεση 
την έχουμε εκφράσει με όλη μας 
τη δράση και με τη συγκεκριμένη 
αφίσα. 

Μας συλλάβανε μόνο και μόνο 
για να μην ακουστεί η φωνή της 
δημοκρατίας. 

Σε ό,τι αφορά τη φράση «τσακί- 
συνέχεια στη σελ. 5 

συνέχεια από τη σελ. 4 

στε τους πολεμοκάπηλους», χρη¬ 
σιμοποιήσαμε την ορολογία που 
χρησιμοποιούν όλα τα κόμματα, 
όταν θέλουν να εκφράσουνμε ευ¬ 
στοχία τις θέσεις τους, απλά βρή¬ 
καν αυτό το πρόσχημα για να χτυ¬ 
πήσουν τη μοναδική, για μας, δη¬ 
μοκρατική άποψη αυτής της πε¬ 
ριόδου. 

Ήρθε η ιστορία και το απόδει- 
ξε. Ήρθαν σήμερα να παρακαλά- 
νε για μια σύνθετη ονομασία και 
αυτή η χώρα να λέει όχι στη σύν¬ 
θετη ονομασία και να επιμένει στο 
όνομα «Δημοκρατία της Μακεδο¬ 
νίας». 

Για την αφισοκόλληση, θέλω να 
πω ότι είμαστε το μοναδικό συ¬ 
νεργείο που πιαστήκαμε και κολ¬ 
λάγαμε με σελοτέϊπ. Όταν κολ¬ 
λάμε αφίσες, τις κολλάμε πάνω σε 
αφίσες που έχουν ήδη κολλήσει 
άλλοι. Όλοι κολλάνε». 

Στη συνέχεια μίλησε η συ- 
ντρόφισσα Ρουλα Αδαμακο- 
πούλου: «Εμείς κολλήσαμε μια ε¬ 
φημερίδα τοίχου. Στην ορολογία 
μας είμαστε πάντα ιδιαίτερα προ¬ 
σεκτικοί Άλλες εφημερίδες μας 
έβρισαν, μας είπαν πράκτορες 
σκοπιανούς και αναγκαστήκαμε 
να τους κάνουμε μήνυση για να 
ανακαλέσουν. Δεν υπάρχει μεγα¬ 
λύτερη προσβολή για ανθρώπους 
για τους οποίους είναι γνωστό ό¬ 
τι επί χρόνια αγωνίστηκαν για το 
καλό αυτής της χώρας. Με αυτή 
την αφίσα παλέψαμε για ειρηνι¬ 
κές σχέσεις με το γειτονικό κρά¬ 
τος. Σκοπός μας ήταν να προφυ- 
λαχτεί η ειρήνη. 

Υποστηρίζουμε ότι μια χώρα έ¬ 
χει το δικαίωμα να ονομάζεται ό¬ 
πως αυτή νομίζει. Πιστεύω ότι με 
κανένα τρόπο, αυτό το κείμενο δε 
θα μπορούσε να φέρει σε διχόνοια 
και βίαιη αντιπαράθεση τον κό¬ 
σμο, όπως αναφέρει η απόφαση. 
Πιστεύω ότι κάθε άνθρωπος έχει 
το δικαίωμα να εκφράζει την ά¬ 
ποψη του. Ειδικά η αντίθετη ά¬ 
ποψη πρέπει να εκφράζεται. Βρή¬ 
καν τρόπο να χτυπήσουν αυτό το 
δικαίωμα. 

Εμείς δεν θέλουμε να αφισοκολ- 
λούμε. Δνμπορούσαμε να βρούμε 
διέξοδο να μιλήσουμε στο ραδιό¬ 
φωνο, σε κάποιο κανάλι, δεν θα 
το κάναμε. 

Θέλω να αναφερθώ σ" ένα συ¬ 
γκεκριμένο άρθρο της Επιτροπής 
Μπατεντέρ που είχε συγκροτηθεί 
από την Ευρωπαϊκή Ένωση για 
να ερευνήσει αν υπήρχαν οι προ¬ 
ϋποθέσεις για αναγνώριση της 
Δημοκρατίας της Μακεδονίας. Το 
άρθρο αυτό αναφέρει ότι η χώρα 
αυτή δεν επιθυμεί παραβίαση των 
συνόρων. 

Πάντα προσέχαμε να μη ρυπαί¬ 
νουμε, να κολλάμε σε χώρους που 
δενπροκαλούν την αισθητική του 
λαού και με σελοτέϊπ. Θέλουμε α¬ 
πλά με αυτό τον τρόπο να διαδό- 
σουμε τις ιδέες μας και να πούμε 
στο λαό την αλήθεια». 

Στη συνέχεια απολογήθηκε 
η κατηγορούμενη Άννα Στάη: 
«Είναι μεγάλη τιμή μας που βγά¬ 
λαμε και κολλήσαμε αυτή την α¬ 


φίσα. Γιατί σε μια εποχή μαυρί- 
λας καταφέραμε να αντισταθού- 
με. 

Είμαστε μια οργάνωση, κύριε 
πρόεδρε, που δεν λέμε άλλα, και 
εννοούμε άλλα. Υποστηρίζουμε 
αυτή την αφίσα από την πρώτη 
λέξη μέχρι την τελευταία. Δεν θα 
βρεθούμε ποτέ στο δικαστήριο και 
θα αρνηθούμε ή θα υποστηρίξουμε 
κάτι άλλο απ’ αυτό που λέμε. Ζη¬ 
τήσαμε την αναγνώριση της Δημ. 


της Μακεδονίας γιατί αυτό ήταν 
το δίκαιο τότε, όπως αυτό είναι 
και τώρα. 

Θέλουμε να βεβαιώσουμε ότι πέ¬ 
ρα από τις πολιτικές μας θέσεις, 
έχουμε και κάποιες αρχές τις ο¬ 
ποίες θα υπερασπιστούμε σε κάθε 
περίπτωση. Το δίκαιο είναι η α¬ 
ναγνώριση της Δημ. της Μακε¬ 
δονίας. 

Τη στιγμή που υπήρχε η απειλή 
για αυτή τη χώρα από τη Σερβία 
και η χώρα μας συμμαχούσε με μία 
-θα μου επιτρέψετε την έκφραση, 
γιατί κι αυτό το πιστεύουμε- να- 


ζιστική χώρα, με μία χώρα που έ¬ 
κανε εθνική εκκαθάριση, αυτό για 
μας είναι προσβολή στο λαό. Για- 
τί κι εγώ είμαι λαός. Νιώθω τα¬ 
πεινωμένη όταν η χώρα μου συμ¬ 
μαχεί με τους ναζιστές, όταν ο 
Κάρατζιτς, ερχόταν στο Στάδιο 
Ειρήνης και Φιλίας και τον έρα¬ 
ναν με τριαντάφυλλα τα συνδικά¬ 
τα, οι οργανώσεις, και ολόκληρη 
η πολιτική ηγεσία της χώρας, α¬ 
ποδίδοντας τιμές σ’ έναν εγκλη¬ 


ματία πολέμου που δεν τιμωρή¬ 
θηκε ποτέ». 

Σ’ αυτό το σημείο έκανε επέμ¬ 
βαση ο εισαγγελέας για να ρωτή¬ 
σει ποια ήταν η θέση της οργά¬ 
νωσης απέναντι στην απειλή των 
κυριαρχικών μας δικαιωμάτων α¬ 
πό την Τουρκία, όπως στην περί¬ 
πτωση των Καλογήρων, της Γαύ¬ 
δου, των χωρικών υδάτων, του ε¬ 
ναέριου χώρου κ.λπ. 

Η συντρόφισσα μας απάντησε: 
«Δεν κατηγορούμαι βέβαια γι’ αυ¬ 
τό, αλλά θα σας πω ότι αν και και 
σήμερα για αυτό το θέμα φαίνε¬ 


ται ότι υπάρχει η περίφημη εθνι¬ 
κή ομοψυχία που επικαλέστηκε 
και η πρωτόδικη απόφαση, στις 
ελληνοτουρκικές σχέσεις, η χώ¬ 
ρα μας σε πολλά σημεία έχει άδι¬ 
κο. Σε ό,τι αφορά την αφισοκόλ¬ 
ληση, δεν μας συλλάβανε επειδή 
κολλάγαμε αλλά για το συγκεκρι¬ 
μένο περιεχόμενο της αφίσας». 

Τελευταίος απολογήθηκε ο 
σ. Κώστας Κούτελος: «Θέλω να 
μιλήσω για αυτή την εκκρεμότη¬ 


τα της δίκης που αφορά εμένα, 
τους συντρόφους μας και την ορ¬ 
γάνωση για έξι χρόνια για τη συ¬ 
γκεκριμένη πράξη. Χρειάστηκαν 
έξι χρόνια και πέντε αναβολές για 
να φτάσουμε εδώ. ΓΤ αυτό κολ¬ 
λήσαμε την αφίσα έξω από το δι¬ 
καστήριο. Δκολουθήθηκε μια πα¬ 
ρελκυστική πολιτική». 

Ο πρόεδρος έκανε παρέμβαση σ’ 
αυτό το σημείο και είπε ότι η α¬ 
φίσα που κολλήσατε και με την 
οποία μας εξυβρίσατε, δεν έκανε 
καλό αλλά έκανε κακό. Αλλά, συ¬ 
νέχισε, ήταν καλή για «τα πράγ¬ 


ματα εδώ γιατί πίεσε να βρεθεί αί¬ 
θουσα για να γίνει η δίκη σήμερα. 
Δν πήγαιναν τα πράγματα φυσιο¬ 
λογικά, θα είχαμε πάλι αναβολή», 
επιβεβαιώνοντας έτσι την ορθό¬ 
τητα της καμπάνιας μας. 

Και συνέχισε ο σύντροφος μας: 
«Μίλησαν οι υπόλοιποι σε ό,τι α¬ 
φορά το 192 ΠΚ. Το ζήτημα είναι 
ότι αφού συλληφθήκαμε, η Ρωσία 
και η Βουλγαρία αναγνώρισαν τη 
Δημ. της Μακεδονίας». Εδώ ο 
πρόεδρος διέκοψε, λέγοντας ότι 
δεν μας αφορά τι έκανε η Βουλ¬ 
γαρία και η Ρωσία. Δεν μπορού¬ 
σε να επιτρέψει άλλη πολιτική α¬ 
νάλυση. Έτσι ο σ. Κ. Κούτελος 
προχώρησε στο ζήτημα της διχό¬ 
νοιας για το οποίο είπε ότι: «Ό¬ 
λα τα κόμματα μετά άλλαξαν θέ¬ 
ση και αναγνώρισαν την πρώην 
Γιουγκοσλαβική Δημοκρατία της 
Μακεδονίας. Το ερώτημα είναι 
γιατί μας συλλάβανε. Σε ό,τι α¬ 
φορά την αφισοκόλληση, σεβόμα¬ 
στε πάντα το λαό. ΓΤ αυτό και 
υποβάλαμε αίτημα στο δήμαρχο 
Δθήνας Δβραμόπουλο για την το¬ 
ποθέτηση ταμπλό». 

Μετά το κλείσιμο των απολο¬ 
γιών, ήρθε η σειρά των αγορεύσε¬ 
ων των δικηγόρων από τις οποί¬ 
ες, επίσης θα παραθέσουμε εκτε¬ 
ταμένα αποσπάσματα. 

Πρώτη αγόρευση ήταν αυτή 
του Ιπποκράτη Μυλωνά, ο ο¬ 
ποίος άρχισε με ένα απόσπασμα 
από το βιβλίο του καθηγητή Μα- 
νωλεδάκη για το αδίκημα που 
προβλέπεται στο άρθρο 192 Π.Κ., 
δηλ. για την πρόκληση διχόνοιας: 

«Ο καθηγητήςΜανωλεδάκης α¬ 
ναφέρει ότι για να μιλάμε για α¬ 
πόπειρα πρόκλησης διχόνοιας θα 
πρέπει να έχουμε πνεύμα μισαλ¬ 
λοδοξίας. 

Π πρόθεση των κατηγορουμέ¬ 
νων ήταν φιλειρηνική και το 
πνεύμα μισαλλοδοξίας δεν είχε 
καμία σχέση με τις προθέσεις 
τους. Δέει ο Μανωλεδάκης ότι υ¬ 
πάρχει κίνδυνος το άρθρο 192 να 
εφαρμοστεί για τη δράση πολιτι¬ 
κής και κοινωνικής ομάδας που 
οι ιδέες της έχουν τόσο έντονο 
χαρακτήρα ώστε να προκαλούν 
πνεύμα μισαλλοδοξίας σε μερι¬ 
κούς θερμοκέφαλους. 

Δκόμα και αν θεωρήσουμε ότι 
πληρούνται οι προϋποθέσεις του 
άρθρου 192, τότε έρχεται το άρ¬ 
θρο 10 της Ευρωπα ϊκής Σύμβασης 
για τα Δικαιώματα του Δνθρώ- 
που (ΕΣΔΔ) με υπέρτερη τυπική 
ισχύ βάσει του Συντάγματος, το 
οποίο κατοχυρώνει την ελευθερί¬ 
α της έκφρασης. Βέβαια προβλέ¬ 
πει κάποιους περιορισμούς για την 
ελευθερία της έκφρασης. Όμως, ε¬ 
πιτρέψτε μου να αναφέρω τη νο¬ 
μολογία του ευρωπαϊκού δικα¬ 
στηρίου σ’ αυτή την υπόθεση. Το 
ευρωπαϊκό δικαστήριο λέει πως 
το άρθρο 10 εφαρμόζεται και για 
τις ιδέες που προσβάλλουν το 
κράτος και ενοχλούν, τα όρια του 
άρθρου 10 είναι ευρύτερα σε θέ¬ 
ματα Τύπου και άσκησης πολιτι¬ 
κής κριτικής, το άρθρο 10 προστα¬ 
τεύει όχι μόνο την ουσία των ιδε¬ 
ών αλλά και τη μορφή με την ο- 

συνέχεια στη σελ. 8 


Η ΑΦΙΣΣΑ ΤΗΣ ΟΑΚΚΕ 
που κολλήθηκε πριν τη δίκη 

ΟΧΙ ΣΤΟ ΒΡΩΜΙΚΟ ΠΑΙΧΝΙΔΙ ΜΕ ΤΗ ΛΙΚΗ ΤΗΣ ΟΑΚΚΕ 
Όχι άλλη αναβολή 

Να εκδικαστεί η έφεση και να αθωωθούν οι “6” για το Μακεδονικό 

Στις 11 Γενάρη του 1992, η αστυνομία συνέλαβε 6 μέλη της ΟΑΚΚΕ, επειδή κολλού¬ 
σαν μια αφίσα που κατάγγειλε σα σοβινιστική την ελληνική εξωτερική πολιτική στο 
Μακεδονικό και απαιτούσε την αναγνώριση της γειτονικής χώρας με το όνομά της. 

Γι’ αυτή την αφίσα τα μέλη της ΟΑΚΚΕ καταδικάστηκαν σε 6,5 μήνες φυλάκιση με 
το εμφυλιοπολεμικό άρθρο 192 του Π.Κ. Η εκδίκαση της έφεσης που άσκησαν οι κατη¬ 
γορούμενοι καθυστερεί 6 ολόκληρα χρόνια. Μέχρι τώρα η δίκη αυτή έχει προσδιορι¬ 
στεί 5 φορές και 5 φορές έχει αναβληθεί με διάφορα τεχνάσματα! Τώρα έχει προσδιο¬ 
ριστεί για τις 14 Γενάρη. 

Η ΟΑΚΚΕ έχει καταγγείλει ότι υπάρχει μεθοδευμένη παρέλκυση της δίκης με στόχο 
την παραγραφή. Μ’ αυτό τον τρόπο η πολιτική και δικαστική εξουσία θέλουν να απο¬ 
φύγουν τόσο μια καθαρή αθώωση όσο και μια καθαρή καταδίκη. Θέλουν δηλαδή να 
κρέμεται πάνω από την ΟΑΚΚΕ η κατηγορία της εθνοπροδοσίας και ταυτόχρονα οι 
ίδιοι να εμφανίζονται στην ευρωπαϊκή και διεθνή κοινή γνώμη ως δημοκράτες. Με 
λίγα λόγια, θέλουν να δικαιώσουν την πολιτική βίαιης αλλαγής του ονόματος μια 
ξένης χώρας, πολιτική που συνεχίζει να ακολουθεί σύσσωμος ο κοινοβουλευτικός 
κόσμος της χώρας μας και παράλληλα να κρύβουν ότι σταδιακά και ύπουλα οικοδο- 
μείται ήδη ένα εθνικιστικό καθεστώς. 

Η ΟΑΚΚΕ δε θέλει να γίνει συνένοχος σ’ αυτό το βρώμικο καιροσκοπικό παιχνίδι 
και οι κατηγορούμενοι έχουν διαμαρτυρηθεί γραπτά στις δικαστικές αρχές γι’ αυτές 
τις αναβολές και ζητούν να γίνει οπωσδήποτε η δίκη. 

Αυτοί που ξεσήκωσαν το λαό μας το 1992 κσι οργάνωσαν τα φασιστικά συλαλλητή- 
ρια έχουν τώρα μεταμφιεστεί. Αλλάζουν τις “εθνικές θέσεις” και τα “εθνικά ιερά και 
όσια” σαν τα πουκάμισα. Ο πάγιος στόχος ήταν και είναι να απομονώσουν τη Δημο¬ 
κρατία της Μακεδονίας απ.ό την Ευρώπη και να τη ρίξουν στα δίχτυα της στρατηγι¬ 
κής του “ορθόδοξου τόξου”. Σ’ αυτή τη στρατηγική έχουν ήδη εντάξει την Ελλάδα 
λόγω του ανταγωνσιμού τους με την Τουρκία. Αυτοί λοιπόν το 1992 εμπόδιζαν με το 
τέχνασμα του ονόματος την αναγνώριση αυτής της χώρας από την Ευρώπη και τις 
ΗΠΑ, αλλά δεν διαμαρτυρήθηκαν ποτέ που η φίλη τους η Ρωσία αναγνώριζε με σκέτο 
το όνομα Μακεδονία. Τώρα, επειδή έχουν εκτεθεί παγκόσμια αλλά κι επειδή θέλουν 
να έχουν ανοιχτούς διαύλους με την “ορθόδοξη” Δημ. της Μακεδονίας, έχουν υιοθε¬ 
τήσει τη θέση υπέρ του σύνθετου ονόματος και παριστάνουν πάλι τον ειρηνόφιλο και 
τον αδικημένο. Όμως κανείς δεν πρέπει να ξεχάσει ότι αυτοί άνοιξαν την πόρτα στο 
νεοεθνικιστικό και νεοναζιστικό ρεύμα στη χώρα, αυτοί την έκαναν σύμμαχο των 
σέρβων ναζί, αυτοί ετοιμάζονται να μας ρίξουν στο σφαγείο της Κύπρου και του Αι¬ 
γαίου στο πλευρό της Ρωσίας. 

Γι’ αυτό οι δημοκράτες και οι φίλοι της ειρήνης πρέπει να απαιτήσουν να γίνει η 
δίκη στις 14 Γενάρη επί της ουσίας και να πέσουν οι βρώμικες κατηγορίες ενάντια 
στην ΟΑΚΚΕ. 

Σε κάθε περίπτωση το βρώμικο διπλό παιχνίδι πρέπει να σταματήσει. Η κυβέρνηση, 
το υπουργείο Δικαιοσύνης, οι δικαστικές αρχές, τα πολιτικά κόμματα, όλοι πρέπει να 
αναλάβουν τις ευθύνες τους. 

ΟΔΟΙ ΣΤΟ ΕΦΕΤΕΙΟ ΤΗΝ ΤΕΤΑΡΤΗ 14/1, 9π.μ. 

(Λ' Τριμελές, Σωκράτους 65) 





ΣεΛίδα 6 


ΝΕΑ ΑΝΑΤΟΛΗ 


ΠΑΡΑΣΚΕΥΗ 23 ΓΕΝΑΡΗ 1998 


ΑΥΤΗ Η ΣΑΠΙΑ ΕΚΚΛΗΣΙΑ 
ΔΕΝ ΧΡΕΙΑΖΕΤΑΙ 
ΕΚΣΥΓΧΡΟΝΙΣΜΟ 

Με αφορμή τη συνέντευξη του 
Χρυσόστομου Ζακύνθου 

^ Τ3 νΐ'νε πολύς λόγος στα κανάλια τις τελευταίες μέρες για 
ΐττη συνέντευξη του μητροπολίτη Ζακύνθου Χρυσόστο¬ 
μου στο περιοδικό Πενθχάουζ και την αιρετική για την εκκλη¬ 
σία θέση του για τις προγαμιαίες σχέσεις. Ύστερα από αυτή τη 
συνέντευξη ο Χρυσόστομος βρέθηκε να καλείται σε απολογία 
από το ανώτερο όργανο της ορθόδοξης εκκλησίας, την Ιερά 
Σύνοδο. 

Η δημόσια συζήτηση που ακολούθησε αυτήν την τοποθέτηση 
είχε σαν αντικείμενο το αν θα έπρεπε ή όχι η ορθόδοξη εκκλη¬ 
σία να αποδεχτεί το καθεστώς που πραγματικά ισχύει σήμερα 
στις προγαμιαίες σχέσεις των ανθρώπων ή να επιμείνει στην 
ως τα τώρα βαθειά ριζωμένη και δογματικά σαφή, απορριπτι¬ 
κή της θέση. 


Η ΔΙΚΗ ΤΗΣ 
ΟΑΚΚΕ 


Γενικά, σε όλες τις τέτοιου εί¬ 
δους αντιπαραθέσεις που παρα¬ 
κολουθήσαμε ανάμεσα στην εκ¬ 
κλησία και τους κάθε λογής δη¬ 
μοσιογράφους, δημοσιολόγους, 
είδαμε την πάγια ταχτική των 
δεύτερων να συντάσσονται με 
τον Χρυσόστομο και να απαιτούν 
από την εκκλησία να σεβαστεί 
την πραγματική κατάσταση και 
να εκσυγχρονιστεί. 

Αυτή η στάση που φαίνεται συ¬ 
νεπής και δημοκρατική, εμάς δεν 
μας βρίσκει καθόλου σύμφωνους. 
Είναι άλλο πράγμα να υπερασπί¬ 
ζεται κανείς τον προοδευτικό 
χαρακτήρα της αποδέσμευσης 
των σεξουαλικών σχέσεων από 
το γάμο, και είναι άλλο πράγμα 
το να απαιτεί κανείς από την ελ¬ 
ληνική ορθόδοξη εκκλησία ή έ¬ 
στω να της το προτείνει, να υιο¬ 
θετήσει μια τέτοια θέση. 

Κατά τη γνώμη μας δεν υπάρ¬ 
χει τίποτα προοδευτικό στον εκ¬ 
συγχρονισμό ενός τόσο βαθειά α¬ 
ντιδραστικού και σάπιου ιδεολο¬ 
γικού και πολιτικού θεσμού ό¬ 
πως είναι η ελληνική ορθόδοξη 
εκκλησία. Ότι είναι καλό γι’αυ¬ 
τή τη συγκεκριμένη εκκλησία εί¬ 
ναι κακό για την πρόοδο και τη 
δημοκρατία στη χώρα μας. Όταν 
αυτή η εκκλησία είναι ο κατ’ε¬ 
ξοχήν χώρος της πολιτικής και 
κοινωνικής αντίδρασης, ο εκσυγ¬ 
χρονισμός της δεν μπορεί παρά 
να σημαίνει ότι αυτή η πολιτική 
και κοινωνική αντίδραση γίνε¬ 
ται πιο αποτελεσματική, δηλα¬ 
δή ότι διεισδύει καλύτερα, βα¬ 
θύτερα, και αποτελεσματικότε¬ 
ρα μέσα στις μάζες και τις αλ¬ 
λοτριώνει περισσότερο. Μια 
εκκλησία λάτρης του χειρότερου 
σοβινισμού, συνεπής διώκτης του 
επιστημονικού και δημοκρατικού 
πνεύματος, δάσκαλος της υπο¬ 
κρισίας, υπερασπιστής κάθε δει¬ 
σιδαιμονίας και κάθε ανορθολο- 
γισμού, προμαχώνας του αντι¬ 
δραστικού αντιδυτικισμού, ανα¬ 
γκαίο εξάρτημα, βδέλλα και ι¬ 
δεολογική υπηρέτρια του γρα¬ 
φειοκρατικού κράτους, υπερα¬ 
σπιστής κάθε φεουδαρχικής, πα¬ 
τριαρχικής και στρατοκρατικής 
καθυστέρησης, μια τέτοια εκκλη¬ 
σία διεφθαρμένη μέχρι το με¬ 
δούλι, είναι έγκλημα να εκσυγ¬ 


χρονιστεί. 

Γιατί η ουσία κάθε τέτοιου εκ¬ 
συγχρονισμού θα είναι αναγκα¬ 
στικά μόνο εκσυγχρονισμός στη 
μορφή. Γιατί ένας πραγματικός, 
ακόμα και ο πιο δειλός εκσυγ¬ 
χρονισμός σημαίνει ρήξη με όλη 
την μέχρι τώρα ύπαρξη αυτού του 
πελώριου κοινωνικού και πολι¬ 
τικού εξαμβλώματος, ρήξη με ό¬ 
λη την ηγεσία της, ρήξη με τη 
συντριπτική πλειοψηφία των 
στελεχών της, ρήξη ακόμα και 
με το δουλικό και εξαρτημένο 
πνεύμα των “λειτουργικών” πι¬ 
στών της. Αυτό το οικοδόμημα 
άλλωστε είναι πια τόσο αγκυ¬ 
λωμένο και διαβρωμένο εσωτε¬ 
ρικά που ακόμα και ένας εκσυγ¬ 
χρονισμός στην μορφή, αποτελεί 
γι’αυτόν μια οδυνηρή περιπέτεια. 
Δεν είναι καθόλου τυχαίο για 
παράδειγμα που αυτή η εκκλη¬ 
σία αρνείται να μιλήσει ελληνι¬ 
κά όταν λειτουργεί και χρησι¬ 
μοποιεί μια ξένη γλώσσα εντε¬ 
λώς ακατανόητη στη μάζα. Προ¬ 
τιμάει να χάνει κάθε ζωντανή ε¬ 
παφή με τους πιστούς της στις 
υποτιθέμενες πιο ιερές στιγμές 
της επικοινωνίας της μαζί τους, 
παρά να εγκαταλείψει ένα μικρό 
μέρος από τον αρρωστημένο με¬ 
γαλοϊδεατισμό της, ή από τον 
κούφιο και εξωτερικό καθαρά 
τελετουργικό και υποκριτικό χα¬ 
ρακτήρα της. 

Τι καλό όμως θα έβγαινε για 
το λαό αν αυτή η εκκλησία λει¬ 
τουργούσε στη δίκιά του γλώσ¬ 
σα; Τίποτα καλό. Θα αύξαινε μό¬ 
νο το προς αποχαύνωση κοινό 
της και πιο εύκολα θα το οδη¬ 
γούσε στο να υπομένει ή και να 
υπστηρίζει το φασισμό και τον 
πόλεμο που διαρκώς κηρύσσει η 
κατάμαυρη εκκλησιαστική ηγε¬ 
σία. Το ίδιο δεν θα έβγαινε τί¬ 
ποτα καλό και από την επίσημη 
κατάργηση της ρασοφορίας, της 
αγαμίας των κληρικών, και ό¬ 
λων αυτών των μικροαλλαγών 
που διαχωρίζουν την εκκλησια¬ 
στική γραφειοκρατία από όλες 
τις άλλες. Ίσα - ίσα αυτά τα μέ¬ 
τρα θα έδιναν στον κλήρο κά¬ 
ποια επίφαση σύγχρονης στάσης 
και θα έσπαγαν τη βαθειά περι¬ 
φρόνηση που τρέφει γι’αυτόν η 


μεγάλη μάζα του πληθυσμού. 

Είναι ολότελα λοιπόν φυσικό 
οι πιο έξυπνοι, αλλά όχι σώνει 
και καλά οι πιο προοδευτικοί α¬ 
πό τους παπάδες να κάνουν α¬ 
νοίγματα στην κοινωνία τέτοιου 
είδους σαν αυτό του Χρυσόστο¬ 
μου. Στόχος τους είναι να προ- 
σελκύσουν τη νεολαία που εδώ 
και πολλά χρόνια έχει πάψει να 
συμπαθεί και να σέβεται την εκ¬ 
κλησία. Ασφαλώς δεν πρόκειται 
για κάποια ουσιαστική παραχώ¬ 
ρηση. Η νεολαία δεν απεχθάνε- 
ται την εκκλησία τόσο για τον 
σεξουαλικό της συντηρητισμό, ό¬ 
σο για την απύθμενη ηθική της 
παρακμή και υποκρισία. Όσα 
δωράκια τύπου σεξουαλικής ε¬ 
λευθερίας και αν της παραχω¬ 
ρούν η νεολαία δεν πρόκειται να 
πιστέψει σ’αυτούς τους πά- 
μπλουτους και διεφθαρμένους 
κήρυκες της “απάρνησης των ε¬ 
γκοσμίων”. Μπορεί μάλιστα α¬ 
ντίθετα, ένας οξυδερκής νεολαί¬ 
ος, να διακρίνει σ’αυτή τη στά¬ 
ση τον χειρότερο οππορτουνισμό. 
Γιατί τουλάχιστον ο παπάς κή- 
ρυκας της προγαμιαίας παρθενί¬ 
ας και γενικά της σεξουαλικής 
αποχής, υποχρεώνεται να υποβά¬ 
λει τον εαυτό του σε κάποιους 
κοινωνικούς περιορισμούς. Αντί¬ 
θετα ο παπάς κήρυκας μιας πιο 
κοσμικής θρησκευτικής ζωής, 
που ταυτόχρονα διατηρεί τα πε¬ 
λώρια υλικά προνόμια που του 
δίνει το σημερινό εκκλησιαστι¬ 
κό καθεστώς, μπορεί να εξασφα¬ 
λίσει και για τον εαυτό του όλη 
την άνεση που η σεξουαλική ε¬ 
λευθερία θα προσφέρει στη μάζα 
των πιστών. 

Εννοείται ότι μιλώντας εδώ 
για σεξουαλική ελευθερία δεν α¬ 
ναφερόμαστε στον ατομικό σε¬ 
ξουαλικό έρωτα των ελεύθερων 
ανθρώπων, δηλαδή στον υγιή έ¬ 
ρωτα, αλλά σε αυτόν που μπορεί 
να σημαίνει επίσης και κάθε σε¬ 
ξουαλική αποχαλίνωση, ευκολί¬ 
α ή διαστροφή. Το ότι ο “Άγιος” 
Ζακύνθου θέλησε να ρίξει την ε¬ 
παναστατική του γραμμή πρώτα 
σ’ένα πορνοπεριοδικό δεν είναι 
άσχετο με το πόση μεγάλη ευρύ¬ 
τητα απολαύσεων θα διεκδική- 
σει και για τον εαυτό του στο 
μέλλον το εκκλησιαστικό συνά- 
φι που αυτός εκπροσωπεί. 

Στην πραγματικότητα οι δημο¬ 
κράτες δεν έχουν να ζητήσουν 
τίποτα από τη σημερινή εκκλη¬ 
σία για να σώσει τον εαυτό της, 
παρά μόνο ένα πράγμα για να 
σωθούν οι ίδιοι και όλη η χώρα, 
δηλαδή το χωρισμό της εκκλη¬ 
σίας από το κράτος. Αν η εκκλη¬ 
σία παραμείνει δεμένη με το κρά¬ 
τος, τότε το κράτος θα πάει μαζί 
της στο βυθό. 


συνέχεια από τη σελ. 6 

ποια αυτές διατυπώνονται, επίσης 
πάντα λαμβάνεται υπόψη το σύ¬ 
νολο των περιστάσεων και όχι μό¬ 
νο μεμονωμένα συμβάντα, όχι με¬ 
μονωμένα χωρία που έχουν απο¬ 
μονωθεί από ένα λογικό κείμενο. 
Τέλος πρέπει να υπάρχει μια έ¬ 
ντονη πολιτική ανάγκη για την 
επιβολή των περιορισμών της ε¬ 
λευθερίας της έκφρασης. 

Έχουμε μία κατ’ εξοχήν περί¬ 
πτωση εφαρμογής του άρθρου 10. 
Ενόψει του άρθρου 10 φεύγει από 
τη μέση το 192. Ενδεχόμενη εφαρ¬ 
μογή του 192 θα συνιστά παραβί¬ 
αση του άρθρου 10 που έχει θέση 
νόμου στο εσωτερικό δίκαιο. Θέ¬ 
λω επίσης να πω ότι πρόκειται για 
ένα πολιτικό κείμενο και για αν¬ 
θρώπους με πολιτική δράση. Μπο¬ 
ρούμε να απορρίψουμε τις ιδέες 
τους αλλά δεν έχει καμία θέση το 
ποινικό δίκαιο. ΕΙ αφίσα είναι έ¬ 
να κείμενο λογικά συγκροτημέ¬ 
νο, περιέχει μία πολιτική επιχει¬ 
ρηματολογία και καταλήγει σε 
τέσσερις πολιτικές προτάσεις. Το 
πιο σημαντικό στοιχείο είναι η φι¬ 
λειρηνική διάσταση και η προσπά¬ 
θεια αποκλιμάκωσης και αποφυ¬ 
γής του πολέμου. ΕΙ έκφραση 
«τσακίστε» είναι μια έκφραση που 
χρησιμοποιεί η αριστερά και που 
Αε σημαίνει σε καμία περίπτωση 
κάποιο χτύπημα ή τραυματισμό ή 
κάτι παρόμοιο. Σημαίνει πολιτι¬ 
κά αποδυναμώστε». 

Λεύτερη αγόρευση ήταν αυ¬ 
τή του Κ. Παπαδάκη, ο οποίος 
ανέλαβε κατ’ αρχήν να ξεκαθα¬ 
ρίσει το ζήτημα των αναβολών 
και να αναλάβει σαν υπεράσπιση 
και το βάρος της καταγγελίας που 
έκαναν οι κατηγορούμενοι κατά 
της δικαιοσύνης για παρελκυστι¬ 
κή ταχτική: «Σε σχέση με το ζή¬ 
τημα των αναβολών. Σα δικηγό¬ 
ρος τους έκανα αίτηση προτίμη¬ 
σης δέκα μέρες πριν για να πάρει 
η δίκη μικρό αριθμό πινακίου, για¬ 
τί όλες τις φορές ο λόγος της α¬ 
ναβολής ήταν ο αριθμός πινακί¬ 
ου. Λεν καταφέρομαι κατά της πα¬ 
ρούσας σύνθεσης του δικαστηρί¬ 
ου που αποδεδειγμένα θέλησε να 
διεξάγει τη δίκη. Όμως σε όλες 
τις περιπτώσεις υττήρξε ευθύνη για 
τις αναβολές σε εκείνους που εί¬ 
χαν την ευθύνη του ορισμού της 
σειράς των δικών. Αυτό ήταν τό¬ 
σο περισσότερο εμφανές όσο οι 
κατηγορούμενοι κατά τρόπο ολό¬ 
τελα σπάνιο ζητούσαν με κάθε 
τρόπο και επέμεναν να δικαστούν. 
Ακόμα και σε αυτή τη δίκη, η α¬ 
ναβολή ήταν σίγουρη από την ώ¬ 
ρα που μεσολαβούσαν 16 δίκες α¬ 
πό τις οποίες ορισμένες είχαν τέ¬ 
τοιο βάρος ώστε χρειάζονταν τέσ¬ 
σερις μέρες για να διεξαχθούν. 

Η νομολογία για το άρθρο 192 
είναι ανύπαρκτη. Υπάρχει μία α¬ 
πόφαση του 1989 για τον Μ. Χα- 
τζηδάκη ο οποίος είπε σε ραδιο¬ 
φωνικό σταθμό: «Μισώ το 40% 
του ελληνικού λαού που ψήφισε 
ΤΊΑΣΟΚ περισσότερο από τους 
Τούρκους γιατί οι Τούρκοι είναι 


εμφανείς εκπρόσωποι του 40% 
των Ελλήνων», τελείωνε με ένα 
κάλεσμα στον ελληνικό λαό, και 
μηνύθηκε από δικηγόρο που τον 
άκουσε και εθίγη σαν ψηφοφόρος 
του ΤΊΑΣΟΚ. Και μία δεύτερη για 
το Σαδίκ. 

Το 192 αντιβαίνει στο άρθρο 14 
του Συντάγματος και επεμβαίνει 
σε μεγάλο βαθμό στην ελευθερία 
έκφρασης της γνώμης...” 

Ο Κώστας Παπαδάκης έδωσε 
μεγάλη έμφαση στη συνέχεια στο 
ζήτημα της αφισοκόλλησης και 
ξετίναξε από κάθε πλευρά τον ι¬ 
σχυρισμό του εισαγγελέα ότι α¬ 
φού υπάρχει παράβαση πρέπει να 
υπάρξει ποινή. Ο Παπαδάκης α¬ 
νέφερε μια σειρά από κραυγαλέα 
παραδείγματα σύγγνωστης πλά¬ 
νης σε μια σειρά σχετικές περι¬ 
πτώσεις και κατέθεσε ανάλογες 
αθωωτικές αποφάσεις δικαστηρί¬ 
ων. 

“..Η πολιτική αφίσα είναι το μο¬ 
ναδικό όπλο σήμερα για μικρές 
οργανώσεις που δεν έχουν οικο¬ 
νομική δυνατότητα να διαδόσουν 
τις ιδέες τους. Η Ομόνοια είναι 
πάντα γεμάτη από αφίσες. Κολ¬ 
λάνε έμποροι, πολιτικοί Κανένας 
από αυτούς δεν έχει την αίσθηση 
ότι κάνει κάτι παράνομο. Συνεπώς 
δικαιολογείται η συγγνωστή πλά¬ 
νη για τους κατηγορούμενους”. 

Τελευταία αγόρευση ήταν αυτή 
του Κώστα Διάκου: “Πρέπει η 
κοινωνία μας να είναι πολυπολι- 
τισμική, ανεκτική στη διαφορετι¬ 
κή άποψη και δημοκρατική. Με 
ρώτησε ένας φίλος μου δικηγό¬ 
ρος “Τι θα γινόταν αν οι μουσουλ¬ 
μάνοι τηςΑυτ. Θράκης γιόρταζαν 
το ραμαζάνι με τούρκικες σημαί¬ 
ες όπως έκαναν οι Έλληνες της 
Νοτ. Αλβανίας;...” 

“...Στην πρώτη δίκη είχαμε χτύ¬ 
πημα από φασίστες, φωνές για ά¬ 
μεση καταδίκη, φωνές για θάνα¬ 
το. Τι σχέση έχουν αυτά με το δια¬ 
φωτισμό και τη δημοκρατία;...” 

“... Οι κατηγορούμενοι συλλή- 
φθηκαν για το περιεχόμενο και όχι 
για την αφισοκόλληση. Αεν υπάρ¬ 
χει ισότης στην παρανομία, όπως 
υποστήριξε ο εισαγγελέας, γιατί 
οι ίδιοι κατηγορούμενοι αφισο- 
κολλητές αφισοκόλλανε συνέχεια 
και πάντα στις αφίσες τους υπάρ¬ 
χει όνομα, διεύθυνση και τηλέφω¬ 
νο και δεν έχουν οδηγηθεί στο δι¬ 
καστήριο. Γιατί έχει γίνει αυτό; 
Τι θα πούμε σ’ αυτούς τους πέντε 
νέους ανθρώπους αν φύγουν από 
το δικαστήριο με μια καταδικα- 
στική απόφαση για αφισοκόλλη¬ 
ση. Οι άνθρωποι της νύχτας κυ¬ 
κλοφορούν αφίσες, χωρίς να έχει 
συλληφθεί κανείς. Ποιο είναι το 
κριτήριο του νόμου; Η σύλληψη 
δεν έγινε για παραβίαση του νό¬ 
μου ή αφισορύπανση. Η σύλληψη 
έγινε για περιεχόμενο”. 

Μετά τις αγορεύσεις το δικα¬ 
στήριο αποσύρθηκε για να βγάλει 
απόφαση. Το ακροατήριο δέχτη¬ 
κε την αθωωτική απόφαση με εν¬ 
θουσιασμό μέσα σε ένα ξέσπασμα 
χειροκροτημάτων. 

ΚΑΤΑΡΡΕΕΙ Η ΑΠΑΤΗ ΤΩΝ 10 ΜΙΛΙΩΝ 

ΣΤΟΝ ΕΝΑΕΡΙΟ ΧΩΡΟ 

ν'Εξι μίϋια για θάϋασσα και αέρα τώρα 
V 12 μίϋια σε ενότητα με την Τουρκία και 
ενάντια στις δύο υηερδυνάμεις 


Ε πειδή συνεχίζει να γίνε 
ται πολύς λόγος για το 
μέχρι πού εκτείνεται ο ελλη¬ 
νικός εναέριος χώρος και τι 
είναι συμβατό με το Λιεθνές 
Λίκαιο και τι όχι, καθώς και 
τι συμφέρει τη χώρα μας τε¬ 
λικά να κάνει, θεωρούμε 
χρήσιμο για τους αναγνώστες 
μας να επιμείνουμε σε μερικά 
κρίσιμα σημεία ξεκαθαρίζο- 
ντάς τα περισσότερο. 

Μετά τα τελευταία δεδομένα, ό¬ 
που φάνηκε καθαρά πια και άρχι¬ 
σε να ομολογεΐται απ’ όλες τις 
πλευρές ότι το εύρος του εναέριου 
χώρου της Ελλάδας δε στηρίζε¬ 
ται σε κανένα νόμο και κανόνα 
του Διεθνούς Δικαίου, οι σοβινι¬ 
στές στριμώχτηκαν και άρχισαν 
να υποχωρούν στις τελευταίες πια 
θέσεις των νομικών και πολιτι¬ 
κών τους επιχειρημάτων. Κάνουν 
στο ζήτημα αυτό μάχη οπισθοφυ¬ 
λακών πια, χωρίς αυτό να σημαί¬ 
νει πως έχουν την παραμικρή διά¬ 
θεση να προχωρήσουν σ’ εκείνες 
τις κινήσεις που θα αποκλιμάκω¬ 
ναν την ένταση στην περιοχή. 

Να υπενθυμίσουμε εδώ ότι η χώ¬ 
ρα μας είναι η μοναδική στον κό¬ 
σμο που έχει διαφορετικό εύρος 
εναέριου χώρου απ’ ό,τι χωρικών 
υδάτων (10 και 6 ναυτικά μίλια 
αντίστοιχα). Δυτό βέβαια είναι α¬ 
πό μόνο του παράνομο, καθώς α¬ 
πό όλα τα διεθνή κείμενα προκύ¬ 
πτει ότι ως εναέριος χώρος ενός 
κράτους ορίζεται η νοητή προέ¬ 
κταση των χερσαίων εδαφών και 
των χωρικών υδάτων. Παρουσιά¬ 
ζεται εδώ λοιπόν το ευτράπελο ο 
ελληνικός εναέριος χώρος να έ¬ 
χει το σχήμα ανεστραμμένου κό¬ 
λουρου κώνου, καθώς η βάση του 
(τα χερσαία εδάφη και τα χωρικά 
ύδατα δηλαδή) είναι μικρότερη α¬ 
πό την κορυφή. 

Πέρα όμως απ’ αυτό είναι και 
ένας σκέτος παραλογισμός, αφού, 
αν υποθέσουμε ότι ένα ξένο στρα¬ 
τιωτικό πλοίο βρίσκεται στα χω¬ 
ρικά ύδατα ανάμεσα στα 6 και στα 
10 μίλια, τότε με βάση την ελλη¬ 
νική πρωτοτυπία θα παρατηρή¬ 
σουμε πως το τμήμα του πλοίου 
που βρίσκεται μέσα στο νερό δεν 
παραβιάζει την ελληνική εθνική 
κυριαρχία (αφού βρίσκεται έξω α¬ 
πό τα 6 μίλια), ενώ το τμήμα που 
βρίσκεται πάνω από το νερό (στον 
εναέριο χώρο δηλαδή) την παρα¬ 
βιάζει (αφού βρίσκεται μέσα στο 
όριο των 10 μιλίων)! 

ΤΟ “ΕΠΙΧΕΙΡΗΜΑ” ΤΟΥ 
ΕΘΙΜΙΚΟΥ ΔΙΚΑΙΟΥ 

Αυτόν τον τραγέλαφο τον ανα¬ 
γνωρίζει επίσημα πια και το ελ¬ 
ληνικό υπουργείο Εξωτερικών, 
αλλά προσπαθεί να τον δικαιολο¬ 
γήσει με έωλα επιχειρήματα. Δέ¬ 
ει ο Πάγκαλος σε συνέντευξη Τύ¬ 
που (Ελευθεροτυπία, 22 Γενάρη): 


«Είναι γεγονός ότι δεν υπάρχει α¬ 
νάλογη διεθνής συμφωνία, αλλά 
είναι επίσης γεγονός ότι διεθνείς 
πρακτικές εν συνειδήσει δικαίου, 
επί μακρό χρονικό διάστημα, δη¬ 
μιουργούν δίκαιο». 

Δναφέρεται εδώ στο περίφημο 
“εθιμικό δίκαιο”. Ισχυρίζεται 
δηλαδή ότι, αφού ασκούμε από το 
1931 αυτό το δικαίωμα (των 10 μι¬ 
λίων στον εναέριο χώρο), έχει γί¬ 
νει πια εθιμικό δίκαιο, κάτι που 
προσεγγίζει το νομικά διατυπω¬ 
μένο δίκαιο. Δυτό όμως που δε λέ¬ 
ει ο Πάγκαλος και ο κάθε Πάγκα¬ 
λος είναι ότι, για να γίνει μια 
“διεθνής πρακτική”, όπως την 
ονομάζει, εθιμικό δίκαιο, πρέ¬ 
πει ακριβώς να είναι διεθνής, 
να έχει γίνει δηλαδή έστω και 
σταδιακά στο πέρασμα του χρό¬ 
νου αποδεκτή και να εφαρμόζε¬ 
ται, έστω και αν δεν το προβλέ¬ 
πει διεθνής νόμος, από την 
πλειοψηψία των χωρών του 
κόσμου. Τότε, και είναι λογικό 
αυτό, κάποια στιγμή το εθιμικό δί¬ 
καιο μετατρέπεται σε νομική δια¬ 
τύπωση και έχει ισχύ επίσημου 
Διεθνούς Δικαίου. Μόνο τότε ό¬ 
μως. Εδώ το πράγμα φωνάζει μό¬ 
νο του: Δπό τότε που η Ελλάδα 
καθόρισε αυτό το εύρος εναέριου 
χώρου, ούτε μία χώρα στον κό¬ 
σμο δεν ακολούθησε αυτή την 
πρακτική, να έχει δηλαδή διαφο¬ 
ροποιημένο εύρος χωρικών υδά¬ 
των και εναέριου χώρου. Κι ούτε 
πρόκειται. Δπλά γιατί όλοι ταυ¬ 
τίζουν το “πάνω” (εναέριος χώ¬ 
ρος) με το “κάτω” (χωρικά ύδα¬ 
τα). 

Ούτε και είναι αλήθεια ότι οι 
άλλοι αποδέχθηκαν το ιδιόμορφο 
ελληνικό καθεστώς δίνοντας σε 
αυτό κάποια εθιμική ισχύ. Κανείς 
δεν έχει αποδεχθεί τίποτα. Γρά¬ 
φει σχετικά η Ελευθεροτυπία (18 
Γενάρη), αφού στην προηγούμενη 
παράγραφο έχει δηλώσει πως μέ¬ 
χρι το 1974 το καθεστώς αυτό έ¬ 
γινε αποδεκτό από τη διεθνή κοι¬ 
νότητα: «Το 1975 η Ελλάδα επι¬ 
χείρησε να διεθνοποιήσει το ζή¬ 
τημα, χωρίς ωστόσο να πετύχει το 
στόχο της. Παράλληλα με τις α¬ 
τελέσφορες ελληνικές καταγγελί¬ 
ες στον ΟΠΕ, η Ελλάδα προσπά¬ 
θησε να μετακυλήσει το πρόβλη¬ 
μα στον ΙΟΑΟ (το Αιεθνή Οργα¬ 
νισμό Πολιτικής Αεροπορίας). Π 
απόπειρα του διεθνούς οργανι¬ 
σμού απέτυχε και, έκτοτε, η αντί¬ 
ληψη που επικρατεί διεθνώς εί¬ 
ναι ότι οι διαφορές Αθήνας-Άγκυ- 
ρας για το εύρος του ελληνικού 
εναέριου χώρου είναι θέμα διμε¬ 
ρές». Είναι φανερό λοιπόν ότι οι 
διεθνείς οργανισμοί έχουν πάρει 
θέση στο ζήτημα, και η θέση αυ¬ 
τή καθόλου δε συμπλέει με την 
ελληνική. 

Δλλά και στο Βήμα διαβάζουμε 
(18 Γενάρη): «Π ελληνική νομική 


επιχειρηματολογία τέθηκε σε δο¬ 
κιμασία από τη δεκαετία του ’50 
και μετά, ιδιαίτερα όταν πύκνω¬ 
σαν τα δρομολόγια της πολιτικής 
αεροπορίας και κυρίως όταν αυ¬ 
ξήθηκε ο αριθμός των στρατιωτι¬ 
κών ασκήσεων που γίνονταν στην 
περιοχή. Το θέμα συζητήθηκε και 
στο ΝΑΤΟ, στα πλαίσια του ο¬ 
ποίου αναπτύχθηκε ένα σύστημα 
σιωπηρών παραδοχών. Οι χώρες- 
μέλη του ΝΑΤΟ δεν αποδέχονταν 
ως νόμιμο ούτε αναγνώριζαν το 
εύρος των 10 μιλίων του ελληνι¬ 
κού εναέριου χώρου, αλλά ταυτό¬ 
χρονα δεν ήγειραν το θέμα της 
τροποποίησης των σχετικών εθνι¬ 
κών ρυθμίσεων. Π φόρμουλα αυ¬ 
τή άφηνε αμετάβλητο το νομικό 
καθεστώς, αλλά τα αεροσκάφη 
των χωρών του ΝΑΤΟ κινούμε¬ 
να στο Αιγαίο θεωρούσαν διεθνή 
εναέριο χώρο εκείνον επέκεινα 
των 6 ναυτικών μιλίων. Επιπρό¬ 
σθετα, δεν υπήρξε κάποια μεγάλη 
χώρα, που να υποστήριξε τις ελ¬ 
ληνικές θέσεις. Ακόμη και η Σο¬ 
βιετική Ένωση, που τότε προ¬ 
σπαθούσε να αξιοποιήσει κά¬ 
θε ευκαιρία για να οξύνει τις 
σχέσεις της Ελλάδας με τις Η- 
ΠΑ, σε αυτό το σημείο υπο¬ 
στήριζε, διακριτικά αλλά στα¬ 
θερά, την ανάγκη ταύτισης του 
εύρους των χωρικών υδάτων 
και του εναέριου χώρου» (η υ¬ 
πογράμμιση δική μας). 

Τα λέμε αυτά για να βλέπουν 
μερικοί-μερικοί με ποιους πάνε να 
συμμαχήσουν. 

Άλλωστε, αν ήταν έτσι το εθι¬ 
μικό δίκαιο, τότε θα είχαν δίκιο 
οι σιωνιστές τύπου Νετανιάχου να 
μην αποδίδουν στους Παλαιστί¬ 
νιους τα υπό κατοχή εδάφη, αφού 
οι Ισραηλινοί τα κατέχουν πάνω 
από 30 χρόνια! 

Δεν είναι έτσι βέβαια. 

ΤΟ ΤΕΑΕΥΤΑΙΟ ΕΠΙΧΕΙ¬ 
ΡΗΜΑ ΤΟΥ ΣΟΒΙΝΙΣΜΟΥ 

Και φτάνουμε πια στο έσχατο 
ταμπούρι που τους έχει απομεί- 
νει, και εκεί αισθάνονται ισχυροί 
όχι μόνο οι σοβινιστές, αλλά και 
αρκετοί ευρωπαιόφιλοι-αντιτούρ- 
κοι (τι συνδυασμός αλήθεια!), ό¬ 
πως ο Ροζάκης. Δένε δηλαδή: Δ¬ 
πό τη στιγμή που το Διεθνές Δί¬ 
καιο της Θάλασσας προβλέπει δι¬ 
καίωμα επέκτασης των χωρικών 
υδάτων (επομένως και του εναέ¬ 
ριου χώρου) στα 12 μίλια, τι πει¬ 
ράζει να έχουμε εμείς τον εναέ¬ 
ριο χώρο στα 10; Κάνουμε και σκό¬ 
ντο 2 μίλια! 

Βέβαια, γνωρίζουν πολύ καλά 
πως, έτσι κι αλλιώς, με βάση το 
Διεθνές Δίκαιο, αν δεν περάσουν 
νόμο που να ορίζει και τα χωρικά 
ύδατα στα 10 μίλια, ο εναέριος χώ¬ 
ρος είναι και πάλι νομικά ξεκρέ¬ 
μαστος. Μπορεί το Διεθνές 
Δίκαιο να προβλέπει τέτοιο δικαί¬ 


ωμα, αλλά πρέπει να εφαρμοστεί 
με σχετικό νομοθέτημα. Δε θεω¬ 
ρείται αυτόματα ότι ασκείται κιό¬ 
λας. 

Το κύριο όμως αντεπιχείρημα 
είναι αλλού. Τι είναι αυτό που έ¬ 
κανε την πλειοψηφία των χωρών 
του πλανήτη να υπογράψει αυτή 
τη Συνθήκη; Είναι ακριβώς η α¬ 
ντικειμενική τάση των κρατών 
για μεγαλύτερη ανεξαρτησία και 
ευρύτερο βαθμό εθνικής κυριαρ¬ 
χίας απέναντι κυρίως στις υ- 
περδυνάμεις, που αναμφίβολα θα 
επιθυμούσαν όσο πιο περιορισμέ¬ 
νο χώρο εθνικής κυριαρχίας των 
μικρότερων κρατών μπορούν, για 
να αλωνίζουν οι στόλοι και τα α¬ 
εροπλάνα τους. Επιβεβαιώθηκε έ¬ 
τσι για μια ακόμη φορά το γνω¬ 
στό τριπλό σύνθημα του Μάο, το 
οποίο εκφράζει συμπυκνωμένα 
την πρωτοπόρα θεωρία των τριών 
κόσμων (τα κράτη θέλουν την α¬ 
νεξαρτησία, τα έθνη την απελευ¬ 
θέρωση, οι λαοί την επανάσταση). 

Απέναντι σε ποιον απειλούν 
(γιατί έτσι όπως μπαίνει για απει¬ 
λή πρόκειται) να χρησιμοποιή¬ 
σουν το δικαίωμα αυτό ο σοβινι¬ 
σμός και οι ρωσόδουλοι στη χώ¬ 
ρα μας; Μήπως απέναντι στις υ- 
περδυνάμεις; Όχι βέβαια. Μόνο α¬ 
πέναντι στην Τουρκία, για να την 
προκαλέσουν, να την απομονώ¬ 
σουν πολιτικά και στρατιωτικά, 
σε τελική ανάλυση για να τη 
σπρώξουν προς τη Ρωσία, ιδιαί¬ 
τερα οι ρωσόδουλοι. 

Δν πραγματικά πίστευαν στην 
παγκόσμια αξία αυτού του δι¬ 
καιώματος, αυτό θα φαινόταν α¬ 
πό μία και μόνη θέση τους: Θα έ¬ 
πρεπε να πουν σ’ όλους τους τό¬ 
νους ότι και η Τουρκία, κατά συ¬ 
νέπεια, έχει το δικαίωμα να κλεί¬ 
σει τα Στενά και να γίνουν αυτά 
σε όλο το εύρος τους τούρκικα 
χωρικά ύδατα. Δεν είναι δυνατόν 
να τα θέλεις μονά-ζυγά δικά σου. 
Οι σοβινορώσοι μας, αντίθετα, ό¬ 
χι μόνο δεν αναγνωρίζουν αυτό 
το δικαίωμα στην Τουρκία, αλλά 
ο Τσοχατζόπουλος, πχ., την έχει 
απειλήσει επανειλημμένα δημόσια 
ότι σε μια τέτοια περίπτωση η Ελ¬ 
λάδα θα θέσει θέμα κυριαρχίας 
των Στενών. Καθαρή εδαφική 
απειλή. Και μάλιστα στην απειλή 
του αυτή ένταξε και τη Ρωσία, α¬ 
φού αυτή είναι, περισσότερο απ’ 
όλους, που βλέπει σαν το διάολο 
το λιβάνι μια τέτοια εξέλιξη (ε¬ 
πανειλημμένα η Ρωσία έχει δια¬ 
τυπώσει παρόμοιες απειλές, σε 
βαθμό που ο Τσοχατζόπουλος να 
παρουσιάζεται ως πλασιέ των 
στρατηγικών ρώσικων συμφερό¬ 
ντων στην περιοχή). 

Ότι αυτή η απειλή, όπως και τα 
10 μίλια του εναέριου χώρου, α¬ 
πευθύνεται μόνο απέναντι στην 
Τουρκία το έχουν καταλάβει πα¬ 
ντού. Διαβάζουμε από το ίδιο φύλ¬ 


λο του Βήματος. «Π σχετική συ¬ 
ζήτηση αναθερμάνθηκε στο πλαί¬ 
σιο του ΝΑΤΟ όταν προ ετών τέ¬ 
θηκε σε κίνηση η διαδικασία α¬ 
ναθεώρησης ορισμένων κανονι¬ 
σμών του. Π Ελλάδα ζήτησε να 
ληφθεί υπόψη η ιδιαιτερότητά της, 
αλλά το αίτημά της ουδέποτε έ¬ 
γινε δεκτό. Από μια άποψη προ- 
κάλεσε την ενόχληση όλων των 
άλλων χωρών, καθώς δημιούργη¬ 
σε την εντύπωση ότι προσπαθούσε 
να αποσπάσει μέσα από ρυθμίσεις 
της Συμμαχίας κάποιο νομικό 
πλεονέκτημα στις διαφορές της με 
την Τουρκία. Οι άλλες χώρες του 
ΝΑΤΟ διατύπωσαν ανοικτά τιςα- 
ντιρρήσεις τους, η αμερικανική α¬ 
ντιπροσωπεία μάλιστα κατέθεσε 
ειδικό νομικό κείμενο όπου μνη¬ 
μονεύονται όλα τα στοιχεία του 
Αιεθνούς Αικαίου τα οποία αντι- 
τίθενται στην αποδοχή των ελλη¬ 
νικών θέσεων». 

Μια πραγματικά πατριωτική, 
αλλά ταυτόχρονα και διεθνιστι- 
κή πολιτική, θα ήταν η επέκταση 
των χωρικών υδάτων στα 12 μί¬ 
λια με την ταυτόχρονη αποδοχή 
του δικαιώματος της Τουρκίας να 
κλείσει τα Στενά για τους στό¬ 
λους των υπερδυνάμεων. Σε μια 
τέτοια περίπτωση η Ελλάδα, σε 
συνεννόηση με την Τουρκία, θα 
έπρεπε να αφήσει διαύλους στο 
Αιγαίο για να περνάνε τα τούρκι¬ 
κα πλοία σαν πλοία παράκτιας 
χώρας του Αιγαίου. Μια τέτοια 
πολιτική όμως θα έφερνε σε σύ¬ 
γκρουση την Ελλάδα και την 
Τουρκία, από τη μια, με τις ΗΠΔ 
και τη Ρωσία, από την άλλη (κυρί¬ 
ως τη δεύτερη). 

Βλέπουν οι σοβινορώσοι και οι 
ψευτοευρωπαίοι τα κότσια τους 
να αντέχουν σε μια τέτοια πολι¬ 
τική; Είναι αληθινοί πατριώτες; 
Θέλουν πραγματικά να τα βάλουν 
με τις υπερδυνάμεις, και ιδιαίτε¬ 
ρα με τη Ρωσία; Όχι βέβαια, αφού 
βλέπουν στο πρόσωπο της Ρωσί¬ 
ας το βασικό τους σύμμαχο ενά¬ 
ντια στην Τουρκία. Πάψτε, λοι¬ 
πόν, κύριοι, να κάνετε το κοκο¬ 
ράκι μόνο απέναντι στην Τουρ¬ 
κία. Όσο δεν εφαρμόζετε μια τέ¬ 
τοια πολιτική, δεν έχετε κανένα 
δικαίωμα -απέναντι στον ελληνι¬ 
κό λαό πρώτ’ απ’ όλα και στην 
ειρήνη μετά- να παρανομείτε σ’ 
ό,τι αφορά το ζήτημα του εναέ¬ 
ριου χώρου. 

Αφού δε θέλετε μια τέτοια ριζι¬ 
κή λύση στο πρόβλημα, τότε εί¬ 
στε υποχρεωμένοι να σεβαστείτε 
το διεθνή νόμο (στις σημερινές πα¬ 
γκόσμιες και τοπικές συνθήκες) 
και να εξισώσετε το εύρος του ε¬ 
ναέριου χώρου μ’ αυτό των χωρι¬ 
κών υδάτων. Η μόνη γραμμή που 
επιτρέπεται σε κυβερνήσεις σαν 
τις δικές σας, είναι η γραμμή 6 
μίλια στη θάλασσα - 6 μίλια στον 
αέρα. 




ΣεΛίδα 8 


ΝΕΑ ΑΝΑΤΟΛΗ 


Πως η "Εποχή" καλύπτει 
τους τραμπουκισμούς και 
τα μέμματα της ΕΣΑΚ στο 
Εργατικό Κέντρο Πειραιά 


Είναι πραγματικά να απορεί κα¬ 
νείς με την ανοιχτά “κνίτικη” γραμ¬ 
μή της εφημερίδας ΕΠΟΧΗ. .Μια 
γραμμή που προκειμένου να υπερα¬ 
σπίσει το ψευτοΚΚΕ δεν διστάζει 
να χρησιμοποιεί το ψέμα και να κα¬ 
λύπτει τις τραμπούκικες επιθέσεις 
του σοσιαλφασισμού. 

Συγκεκριμένα αναφερόμαστε στο 
άρθρο της ΕΠΟΧΗΣ για το συνέ¬ 
δριο του Εργατικού Κέντρου Πει¬ 
ραιά. Στο συνέδριο αυτό συμμετεί¬ 
χε η συνδικαλιστική παράταξη της 
ΟΑΚΚΕ στη μεταλλοβιομηχανία, ο 
ΕΡΕΑΣ, και είμαστε σε θέση να 
γνωρίζουμε τα γεγονότα από πρώ¬ 
το χέρι. 

Σε αυτό λοιπόν το συνέδριο, η Ε¬ 
ΣΑΚ έκανε μια χωρίς προηγούμε¬ 
νο σοσιαλφασιστική επίθεση, απαι¬ 
τώντας δια της βίας να πετάξει έ¬ 
ξω από το συνέδριο τους αντιπρο¬ 
σώπους 6 ναυτεργατικών σωματεί¬ 
ων. 

Πρίν περιγράφουμε την σοσιαλ- 
φασιστική επίθεση να δούμε λίγο 
την ουσία του ζητήματος και τα ψέ¬ 
ματα της ΕΠΟΧΗΣ. 

Γράφει λοιπόν η εν λόγω εφημε¬ 
ρίδα: 

“Οι αντιπαραθέσεις αφορούν την 
αμφισβήτηση από την πλευρά της 
ΕΣΑΚ της νομιμοποίησης 29 αντι¬ 
προσώπων έξι ναυτεργατικών σω¬ 
ματείων, που εκλέχτηκαν με πλειο¬ 
ψηφικό σύστημα, κατά παράβαση 
του Ν. 1264/ 82 ο οποίος επιβάλλει 
το αναλογικό σύστημα εκλογής 
στις συνδικαλιστικές οργανώ- 
σεις...είχαν για τους λόγους αυτούς 
αποκλειστεί απο το προηγούμενο 
συνέδριο με ομόφωνη απόφαση των 
αντιπροσώπων της ΠΑΣΚΕ, της Ε¬ 
ΣΑΚ και της Αυτόνομης Παρέμ¬ 
βασης (ΣΥΝ). 

Εντούτοις, χωρίς να έχει αλλά¬ 
ξει τίποτα από τότε στα καταστα¬ 
τικά και τον τρόπο εκλογής των 
συγκεκριμμένων σωματείων, η ΠΑ¬ 
ΣΚΕ δέχτηκε εφέτος τη συμμετο¬ 
χή τους.” (Κυριακή 18 Ιανουαρίου). 

Οι αντιπρόσωποι των 6 ναυτερ¬ 
γατικών σωματείων, όπως και ό¬ 
λων των ναυτεργατικών σωματεί¬ 
ων δεν εκλέγονται με βάση τον νό¬ 
μο 1264. Θα πρέπει να γνωρίζουν οι 
συντάχτες της ΕΠΟΧΗΣ πως ο 
1264 δεν ισχύει για τα ναυτεργατι¬ 
κά και φορτοεκφορτωτικά σωμα¬ 
τεία. Αεν έχουμε λοιπόν καταρχήν 
καμμιά παράβαση του 1264, όπως ε- 
πειμένει ο συντάχτης 

Είναι γεγονός πως η εξαίρεση 
των ναυτεργατικών ιδιαίτερα σω¬ 
ματείων απο τον 1264, είναι ένα με¬ 
γάλο εμπόδιο στον εκδημοκρατισμό 
του ναυτεργατικού συνδικαλιστι¬ 
κού κινήματος μιάς και δεν υπο¬ 
χρεώνει τα ναυτεργατικά συνδικά¬ 
τα να κάνουν εκλογές με το σύ¬ 
στημα της απλής αναλογικής. 

Αυτό όμως αφορά τις εκλογές για 
τα Διοικητικά του Συμβούλια. Ο¬ 
σο αφορά τις εκλογές για τους α¬ 
ντιπροσώπους στο ΕΚΠ και στα 
άλλα δευτεροβάθμια όργανα, αυτές 


καθορίζονται με τον νόμο 2224/ 94, 
ο οποίος τα υποχρεώνει στο σύστη¬ 
μα της απλής αναλογικής. 

Οι αντιπρόσωποι απο τα 6 ναυ¬ 
τεργατικά σωματεία είχαν εκλεγεί 
νόμιμα με βάση αυτόν τον νόμο και 
με το σύστημα της απλής αναλογι¬ 
κής, όπως προέκυπτε από τα πρα- 
χτικά εκλογής. 

Ήταν δηλαδή νόμιμοι αντιπρό¬ 
σωποι, σύμφωνα με τον νόμο και 
το καταστατικό του Εργατικού Κέ¬ 
ντρου. 

Είχαν αποκλειστεί λέει η ΕΠΟ¬ 
ΧΗ απο το προηγούμενο συνέδριο 
με την σύμφωνη γνώμη όλων των 
παρατάξεων. Και εδώ τα λέει εντε¬ 
λώς ανάποδα. Να τους πληροφορή¬ 
σουμε ότι στο προηγούμενο συνέ¬ 
δριο οι αντιπρόσωποι αυτοί συμμε¬ 
τείχαν με την σύμφωνη γνώμη Ο¬ 
ΔΩΝ των παρατάξεων. 

Εκεί που είχαν αποκλειστεί, ή¬ 
ταν στο πιό προηγούμενο συνέδριο 
και πρίν την ψήφιση του νόμου 
2224. Στο προηγούμενο δηλαδή συ¬ 
νέδριο που έκλεξε την σημερινή 
διοίκηση του ΕΚΠ. Και αυτό γιατί 
τότε οι αντιπρόσωποι αυτοί δεν εί¬ 
χαν εκλεγεί με το σύστημα της α¬ 
πλής αναλογικής, ,οπως ρητά απαι¬ 
τεί το καταστατικό του ΕΚΠ για 
τα σωματεία μέλη του. Και βέβαια 
σε αυτό ήταν σύμφωνες όλες οι πα¬ 
ρατάξεις και δεν μπορούσε να γί¬ 
νει διαφορετικά. 

Έτσι έχουν τα γεγονότα και κα¬ 
νείς δημοκράτης συνδικαλιστής, 
τουλάχιστον όταν αποδέχεται νό¬ 
μους στην εσωτερική λειτουργία 
του Συνδικαλιστικού κινήματος, 
δεν μπορούσε να χαραχτηρίσει νό¬ 
θους και παράνομους τους αντιπρο¬ 
σώπους των 6 ναυτεργατικών σω¬ 
ματείων. 

Όμως η δημοκρατία δεν υπάρχει 
στην πραχτική του σοσιαλφασι- 
σμού. Στο προηγούμενο συνέδριο 
για την εκλογή της Διοίκησης του 
ΕΚΠ και για αντιπροσώπους στο 
συνέδριο της ΓΣΕΕ, η ΕΣΑΚ εκμε- 
ταλευόμενη την απουσία, λόγω του 
αποκλεισμού των αντιπροσώπων 
των 6 σωματείων, πήρε σημαντικές 
θέσεις στην διοίκηση και στους α¬ 
ντιπροσώπους για την ΓΣΕΕ. Θέ¬ 
σεις που με την συμμετοχή τώρα 
αυτών των αντιπροσώπων θα τις έ¬ 
χανε. Στην πραγματικότητα οι συ¬ 
σχετισμοί του προηγούμενου συνέ¬ 
δριου δεν ανταποκρίνονταν στους 
συσχετισμούς ανεξάρτητα του τρό¬ 
που εκλογής στα ναυτεργατικά σω¬ 
ματεία. Αυτή η νοθεία των πραγ¬ 
ματικών συσχετισμών αποκαλύ¬ 
πτονταν σε αυτό το συνέδριο και 
αυτό ήταν που έκανε την ΕΣΑΚ να 
θέλει με τον ανοιχτό φασισμό να 
αποκλείσει τους νόμιμους πλέον α¬ 
ντιπρόσωπους των 6 και οι οποίοι 
στην συντριπτική τους πλειοψηφί- 
α ανήκουν στην ΔΑΚΕ. 

Έτσι, ο σοσιαλφασισμός καταπα¬ 
τώντας κάθε έννοια δημοκρατικής 
διαδικασίας, με επιθέσεις στο προ¬ 
εδρείο και καταλήψεις των μικρο- 


φόνων, με προπηλακισμούς και ξυ¬ 
λοδαρμούς συνέδρων, με συνθήμα¬ 
τα και βρισιές κάθε είδους προσπά¬ 
θησαν να διώξουν τους εκπροσώ¬ 
πους των ναυτεραγατικών σωμα¬ 
τείων. Όταν αυτό δεν το πέτυχαν 
και το συνέδριο άντεξε στις επιθέ¬ 
σεις τους, τότε αποχώρισαν για να 
μην “νομιμοποιήσουν” όπως είπαν 
τους “νόθους” συνέδρους. 

Βέβαια την επόμενη μέρα ξανα¬ 
ήρθαν, με στόχο μέσα από τις ομι¬ 
λίες τους να πείσουν την βάση της 
ΠΑΣΚΕ να τους ψηφίσει, πουλώ¬ 
ντας αγωνιστιλίκι. 

Ο εκπρόσωπος του ΕΡΓΑΣ, σύ¬ 
ντροφος Αιακόπουλος, στην ομιλία 
του καταδίκασε την σοσιαλφασιστι- 
κή επίθεση και τάχτηκε υπέρ της 
συμμετοχής των αντιπροσώπων των 
6 ναυτεργατικών σωματείων. Στη 
συνέχεια προσπάθησε να αποκαλύ- 
ψει τον βαθειά δεξιό και αντιδρα¬ 
στικό χαραχτήρα των θέσεων της Ε¬ 
ΣΑΚ και του σοσιαλφασισμού. 

Ο αντιδραστικός χαραχτήρας αυ¬ 
τής της παράταξης βρίσκεται στο 
χτύπημα του αστικού εκσυγχρονι¬ 
σμού της χώρας, είπε ο σύντροφος, 
ιδιαίτερα στην ανάπτυξη της μεγά¬ 
λης βιομηχανίας. 

Σε μιά χώρα όπως είναι η Ελλάδα, 
με καταστραμένη βιομηχανία και με 
ένα πλήθος μικροαστικών στρωμά¬ 
των, η συγκέντρωση του κεφάλαιου 
και η ανάπτυξη του καπιταλισμού, 
ιδιαίτερα στην ύπαιθρο είναι μιά α¬ 
ντικειμενική θετική πορεία πρός την 
πρόοδο. 

Η πορεία αυτή φέρνει το βίαιο χτύ¬ 
πημα των μικροαστικών στρωμάτων, 
στα οποία απευθύνεται ο σοσιαλφα- 
σισμός, κάνει σημαία του τις οπισθο- 
δρομικές τους απαιτήσεις και προ¬ 
σπαθεί να οδηγήσει την χώρα στη 
ρήξη με την Ευρώπη, πρός όφελος 
της ντόπιας αντίδρασης και του ρώ- 
σικου ιμπεριαλισμού. 

Αυτό έκανε η ΕΣΑΚ στις κινητο¬ 
ποιήσεις των αγροτών, των καθη¬ 
γητών, των ναυτεργατών για την 
διατήρηση του καμποτάζ, στους ψα¬ 
ράδες. Και εκεί πάντα “ξέχασε” τον 
εκμεταλλευτικό χαραχτήρα αυτών 
των στρωμάτων και τα αντίστοιχα 
αιτήματα των εργατών που εκμετα¬ 
λλεύονται και αυτών που καταπιέ¬ 
ζουν. 

Τέλος ο σύντροφος αναφέρθηκε 
στα ζητήματα της ειρήνης με την 
Τουρκία και κάλεσε στην συγκρό¬ 
τηση ενός συνδικαλιστικού μετώπου, 
για την ειρήνη την δημοκρατία και 
την ανάπτυξη. 

Εντύπωση επίσης προκάλεσε στο 
συνέδριο η τοποθέτηση του προέδρου 
του εργοστασίου των Αιπασμάτων, 
που έβαλε σαν κεντρικό ζήτημα την 
υπεράσπιση της μεγάλης βιομηχανί¬ 
ας, όπως την επένδυση του χρυσού 
στην Χαλκιδική και του εργοστά¬ 
σιου των Αιπασμάτων, για το οποίο 
μάλιστα ανακοίνωσε ότι ξεκίνησαν 
προσπάθειες στη Δραπετσώνα για 
την συγκρότηση επιτροπής για την 
σωτηρία του εργοστάσιου. 

Περίπτωση Μαζιώτη 

Η υποκρισία των υποτιθέμενων 
κατασκευασμένων ενόχων 

Δεν είμαστε σε θέση να ξέρουμε σήμερα αν είναι ο αναρχισμός ή οι 
σοσιαλφασΐστες που καίνε τ’ αυτοκίνητα για να εκδικηθεί για το Μα¬ 
ζιώτη. 

Το ζήτημα είναι ότι δεν υπάρχει τίποτα το προοδευτικό, το λαϊκό 
και το δημοκρατικό σ’ αυτή την υπόθεση. 

Η σαπίλα βρίσκεται κυρίως στο στυλ Μαζιώτη. Είναι το στυλ Μπα- 
λάφα, το στυλ Σκυφτούλη κ.λπ. Είναι πάντα το ίδιο τροπάρι. Όλοι 
αυτοί είναι “κατασκευασμένοι ένοχοι για να χτυπηθεί το κίνημα που 
εκπροσωπούν”. Όμως το κίνημα που εκπροσωπούν είναι ακριβώς ε¬ 
κείνο για το οποίο κατηγορούνται. Είναι βασικά ένα κίνημα βίας. Αλ¬ 
λά αυτοί που κατηγορούνται, αρνούνται όχι μόνο ότι οι ίδιοι εφαρμό¬ 
ζουν βία, αλλά αρνούνται να υποστηρίξουν τη βία που ασκεί το κίνημα 
που υποτίθεται ότι εκπροσωπούν, ή καλύτερα, το υποτιθέμενο κίνημα 
που εκπροσωπούν. 

Έτσι, την ύστατη στιγμή, τη μόνη ανοιχτή και ηρωική τους πολιτι¬ 
κή στιγμή, την ώρα δηλαδή που εμφανίζονται μπροστά στο λαό στο 
φως της μέρας, αρνούνται κάθε τους δράση και την ίδια τους την πολι¬ 
τική ύπαρξη με τον πιο γελοίο τρόπο. Δεν έχουν κανένα πρόβλημα, 
δηλαδή, να πουν όχι μόνο στο δικαστήριο, αλλά κυρίως στο λαό το 
ίδιο πάντα ψέμμα, ότι όλα τα προφανή στοιχεία ενοχής που υπάρχουν 
σε βάρος τους είναι κατασκευασμένα. Αντί να υπερασπίσουν την αθω- 
ότητά τους, υπερασπίζοντας το δίκαιο των στόχων τους και το άδικο 
της τάξης που τους συλλαμβάνει και τους δικάζει, αρνούνται και τα 
πιο προφανή στοιχεία της δράσης τους. Σύμφωνα με αυτούς, τα όπλα 
που βρέθηκαν σπίτι τους τα έφεραν εκεί πάντα κάποιοι άλλοι. Μ’ αυτό 
τον τρόπο εξασφαλίζουν τελικά την προστασία των ισχυρών τελικών 
αφεντικών τους δηλαδή των συνασπισμικών και της δημοσιογραφι¬ 
κής, δικηγορικής και μαρτυρικής τους στρατειάς. 

Το χαρακτηριστικό αυτής της στάσης είναι η υποκρισία μέσα στο 
γενικό φόντο που επιτρέπει τέτοιου είδους διπλά παιχνίδια, το φόντο 
που λέγεται περιφρόνηση του λαού. 

Ο λαός για τον αναρχοφασισμό και το σοσιαλφασισμό είναι πάντα η 
ίδια, άβουλη και σιχαμερή μάζα που έχει διαμορφωθεί από τα ψέμματα 
των ΜΜΕ. Σαν τέτοια που είναι της αξίζει κάθε ψέμμα, οπότε και το 
ψέμμα των υποτιθέμενων επαναστάτων. Αυτού του είδους η συμπερι¬ 
φορά αποτελεί ακριβώς τη συμπληρωματική όψη της κυριαρχικής, σο¬ 
βινιστικής, θρησκόληπτης και σοσιαλφασιστικής υποκρισίας. 


ΤΟ ΓΑΛΛΙΚΟ 
ΠΑΡΑΔΕΙΓΜΑ ΚΑΙ 
Η "ΧΡΥΣΗ ΑΥΓΗ" 

το ΓΑΑΑΙΚΟ ΠΑΡΑΔΕΙΓΜΑ 

Στις αρχές του Γενάρη, γαλλικό δικαστήριο επέβαλε στον ηγέτη του 
Εθνικού Μετώπου Ζαν Μαρί-Αεπέν πρόστιμο 300.000 γαλλικών φρά¬ 
γκων επειδή τόλμησε να περιγράφει το Ολοκαύτωμα των Εβραίων από 
τους ναζί απλά σαν «λεπτομέρεια» της Ιστορίας. Μιλώντας στο Μόναχο 
λίγους μήνες πριν, ο Αεπέν είχε πει: «Σε βιβλίο 1.000 σελίδων περί του Β' 
Παγκοσμίου Πολέμου, τα κρεματόρια θα καταλάβουν 10-15 αράδες. Πρό¬ 
κειται για λεπτομέρεια». 

Αυτή η δήλωση είχε προκαλέσει οργή στη Γαλλία. Ο Αεπέν είχε κατα¬ 
δικαστεί παλιότερα σε πρόστιμο 100.000 φράγκων για παρόμοιο σχόλιο 
που είχε κάνει το 1987. 

Η τωρινή δικαστική απόφαση αναμένεται να επηρεάσει όχι μόνο το 
φασιστικό Εθνικό Μέτωπο αλλά ολόκληρη την πολιτική ζωή στη Γαλλί¬ 
α. Αντιρατσιστικές οργανώσεις την χαρακτήρισαν «μεγαλειώδη» απόφα¬ 
ση. 

Μάλιστα το δικαστήριο αποφάσισε ότι το πρόστιμο θα αφιερωθεί για 
τη δημοσίευση της απόφασης του σε 15 εφημερίδες και περιοδικά 
πανεθνικής κυκλοφορίας. 

Η καταδίκη βασίστηκε σε γαλλικό νόμο του 1990 σύμφωνα με τον οποί¬ 
ο αποτελεί αδίκημα η «αμφισβήτηση των εγκλημάτων κατά της ανθρω¬ 
πότητας». 

Η προοδευτική αυτή καταδίκη του Αεπέν αποτελεί δείγμα του ευρωπα¬ 
ϊκού δημοκρατισμού, της αστικής δημοκρατίας. Είναι η αντιφασιστική 
συνείδηση των μαζών που απαιτεί αυτό τον δημοκρατισμό. Αυτή την 
εμπειρία παίρνουν υπόψη τους οι σύμμαχοι του Αεπέν που αποστασιο¬ 
ποιούνται από τις απόψεις του. Ακόμα και μέσα στο Εθνικό Μέτωπο 
συνεργάτες του, προτιμούν να χαμηλώνουν τους τόνους σε ρατσιστικά 
θέματα την ώρα που ο αρχηγός τους καταφέρεται ενάντια στους μετανά¬ 
στες. Την ίδια στιγμή όμως στην Ελλάδα, με οικουμενική συναίνεση, οι 
ναζιστές της «Χρυσής Αυγής» συνεχίζουν τη νόμιμη ύπαρξη τους και τον 
ξυλοδαρμό δημοκρατών. 

Η νομιμότητα των ναζιστών αποτελεί ντροπή για κάθε πραγματικό πα¬ 
τριώτη και δημοκράτη στη χώρα μας. Σε αυτούς που απαντάνε ότι ούτε ο 
Αεπέν είναι παράνομος στη Γαλλία, έχουμε να απαντήσουμε με τα λόγια 
του Αεπέν μετά την καταδίκή του ότι “τιμάει τους Εβραίους και τον 
αγώνα τους κατά του ναζισμού”. Ποτέ κανένας κρυφοφασίστας στην Ευ¬ 
ρώπη, πλην της Ελλάδας, δεν διατήρησε τη νομιμότητα του δίχως να 
διαχωριστεί ανοιχτά με το ναζισμό. 

ΝΕΑ ΑΝΑΤΟΛΗ 


ΣεΛίδα 9 


ΡΩΣΙΚΕΣ ΦΥΛΑΚΕΣ: 
Η ΚΑΘΟΔΟΣ ΣΤΗΝ 
ΚΟΛΑΣΗ 


56 ουμε ξαναγράψει 
ΐτστην εφημερίδα μας 
για τα ρώσικα κάτεργα. Ωστό¬ 
σο τα στοιχεία που έρχονται 
συνέχεια στην επικαιρότητα 
συνθέτουν μια εικόνα που συ¬ 
ναντάει κανείς ξεφυλλίζο¬ 
ντας το βιβλίο του Λάντη για 
την κόλαση. 

Δεν πρόκειται απλά και μόνο 
για τις συνθήκες κράτησης και 
φυλάκισης αλλά για ολόκληρο 
το νομικό σύστημα, μαύρο από 
πάνω ως κάτω. Απ’ αυτή την 
πλευρά η Ρωσία δεν μπορεί να 
συγκριθεί με οποιαδήποτε αστι¬ 
κή δημοκρατία ή μισοδημοκρα- 
τία της Λύσης. Εδώ έχουμε να 
κάνουμε με μια δικτατορία φα¬ 
σιστικού τύπου, μια δικτατορία 
χιτλερική. 

Δημοσιεύουμε παρακάτω το 
άρθρο της Λ. δίαηΐβγ στους Νβ\ν 
ΥοΛ ΤίΐΏβ8 που αναδημοσιεύτη¬ 
κε στο Βήμα, 18/1: 

«Θεωρητικά, σε όλες τις δημο¬ 
κρατικές χώρες οι κατηγορούμε¬ 
νοι υπό κράτηση διαδηλώνουν 
την αθωότητά τους και ζητούν 
τη γρήγορη εκδίκαση της υπό¬ 
θεσής τους. Στη Ρωσία όμως προ¬ 
τιμούν να δικαστούν και ακόμη 
να καταδικαστούν σε στρατόπε¬ 
δα εργασίας, παρά να παρα¬ 
μένουν επ’ αόριστον στα κρατη- 
τήρια, όπου η κατάσταση είναι 
αφόρητη. 

Παράδειγμα ο δίχρονος Πιοτρ 
Κουζνετσόφ, ο οποίος λέει ότι 
συνελήφθη και κτυπήθηκε βά¬ 
ναυσα διότι έκλεψε το αντίστοι¬ 
χο των 1.350 δρχ. και ήδη βρί¬ 
σκεται επί δέκα μήνες σε κρα- 
τητήριο, χωρίς να γνωρίζει αν 
και πότε θα δικαστεί. Το γεμάτο 
ψείρες κελί του, που κτίστηκε 
τον 18^ αιώνα για να στεγάσει 
30 φυλακισμένους, περιλαμβάνει 
σήμερα πάνω από 100 άνδρες, 
που μοιράζονται τα κρεβάτια σε 
τρεις βάρδιες. 

Το σωφρονιστικό σύστημα της 
Ρωσίας ανταγωνίζεται εκείνο 
των Ηνωμένων Πολιτειών. Και 
οι δύο μεγάλες χώρες έχουν πά¬ 
νω από ένα εκατομμύριο φυλακι¬ 
σμένους η κάθε μια. Της Ρωσίας 
όμως είναι ένα από τα χειρότε¬ 
ρα στον κόσμο. Εκεί οι κρατού¬ 
μενοι στοιβάζονται σε εξαιρετι¬ 
κά ανθυγιεινά κελιά, όπου η φυ¬ 
ματίωση κάνει θραύση. Για να 
μην αναφερθεί και η παραβίαση 
των ανθρωπίνων δικαιωμάτων. 

Η ρώσικη κυβέρνηση δεν δια¬ 
θέτει αξιόπιστα στατιστικά στοι¬ 
χεία αλλά υπολογίζεται ότι η συ¬ 
χνότητα των φυματικών είναι 20 
ως 60 φορές ανώτερη από εκεί¬ 
νη του γενικού πληθυσμού. ΊΤι- 
στεύεται ότι το περίπου 50% των 
ρώσων κρατουμένων είναι φυμα- 
τικοί. Ο πληθυσμός της Ρωσίας 
γενικότερα υπολογίζεται ότι έ¬ 
χει 24 φορές περισσότερους φυ- 
ματικούς απ’ ότι ο αμερικάνικος 
πληθυσμός. Ίσως η πιο τρομερή 
πτυχή του ρώσικου σωφρονιστι¬ 
κού συστήματος είναι η κράτη¬ 
ση των υπόπτων πριν από την 


εκδίκαση της υπόθεσής τους. Υ¬ 
πολογίζεται ότι περίπου 300.000 
άτομα βρίσκονται στις ρώσικες 
φυλακές αναμένοντας τη δίκη 
τους. Απροστάτευτοι από τη φυ¬ 
ματίωση και άλλες μολυσματι¬ 
κές ασθένειες, οι κρατούμενοι α¬ 
ναμένουν στοιβαγμένοι ο ένας 
πάνω στους άλλους, δύο, τρία ή 
ακόμα και τέσσερα χρόνια προ¬ 
τού δικαστούν. 

Η κυβέρνηση λέει ότι ο ρώσι- 
κος προϋπολογισμός δεν διαθέ¬ 
τει χρήματα για να χτιστούν νέ¬ 
ες φυλακές ή έστω για να βελ¬ 
τιωθούν οι υφιστάμενες. Έτσι, 
δεν πραγματοποιούνται οι δη- 
λούμενες προσπάθειες για να 
πλησιάσει το ρώσικο σωφρονι¬ 
στικό σύστημα εκείνο των δυτι¬ 
κών χωρών». 

Πρόκειται για τη συνηθισμένη 
κάθε φορά δικαιολογία των ρώ¬ 
σων ιμπεριαλιστών που αντι¬ 
στοιχεί στη δήθεν αδύναμη Ρω¬ 
σία του «ψόφιου κοριού». Την ί¬ 
δια στιγμή που ο ρώσικος λαός 
βυθίζεται στην ανέχεια και την 
καταστροφή, το στρατιωτικο- 
βιομηχανικό σύμπλεγμα κατα¬ 
σκευάζει μαζικά τα πιο σύγχρο¬ 
να όπλα στον κόσμο και επιδί¬ 
δεται στην κατασκευή πυρηνι¬ 
κών καταφυγίων και τεράστιων 
στρατιωτικών εγκαταστάσεων 
στα Ουράλια. 

«...Ένα σοβαρό πρόβλημα είναι 
το πολύπλοκο ρώσικο νομικό σύ¬ 
στημα, σύμφωνα με το οποίο οι 
κατηγορούμενοι μπορούν να 
κρατηθούν επί μήνες ή και χρό¬ 
νια για τα παραμικρά αδικήμα¬ 
τα. Οι εισαγγελείς υποχρεούνται 
να συμπληρώσουν το φάκελο 
μιας ποινικής υπόθεσης μέσα σε 
δύο χρόνια. Αλλά δεν υφίσταται 
χρονικό όριο για τους δικαστές, 
οι οποίοι μπορούν να κρατήσουν 
έναν ύποπτο υπό κράτηση επ’ α¬ 
όριστον. Ο μέσος όρος κράτησης 
υπολογίζεται σε δέκα μήνες. Συ¬ 
γκριτικά στις Ηνωμένες Πολι¬ 
τείες ο μέσος χρόνος κράτησης 
είναι 74 ημέρες. Οι περισσότε¬ 
ροι κατηγορούμενοι δικάζονται 
εντός 45 ημερών, ενώ το 65% των 
Αμερικανών που κατηγορούνται 
για κακούργημα αφήνονται ε¬ 
λεύθεροι με εγγύηση. 

Επί σοβιετικής εποχής η εγγύ¬ 
ηση εθεωρείτο «καπιταλιστική 
τρέλα». Στη σημερινή Ρωσία η 
εγγύηση θεωρείται μεν νόμιμη 
αλλά αποτελεί καινοτομία, που 
παρέχεται σε ελάχιστες περι¬ 
πτώσεις: μόνο στο 2% των κατη¬ 
γορούμενων, συνήθως σε μαφιό- 
ζους, που διαθέτουν ρευστό χρή¬ 
μα και διασυνδέσεις με δικαστές. 

Σχολιάζοντας το ρώσικο δικα¬ 
στικό σύστημα, ο ρώσος εφέτης 
Σεργκέι Πασίν εξήγησε: «Υπό το 
σύστημα μας είναι πολύ δυσκο¬ 
λότερο να αθωώσεις κάποιον πα¬ 
ρά να τον βρείτε ένοχο. Αιγό- 
τερες από το 1% όλων των υ¬ 
ποθέσεων καταλήγουν σε α- 
θώωση. Και αυτό γίνεται διό¬ 
τι προτού ένας δικαστής αθω¬ 
ώσει, θα πρέπει να κάνει έ¬ 


ναν τεράστιο όγκο εργασίας, 
που δεν κάνει η αστυνομία, ό¬ 
πως να ζητεί περαιτέρω πλη¬ 
ροφορίες, να απευθύνεται στη 
γνώμη ειδικών κ.λπ.». 

Ο Πασίν πρόσθεσε ότι το γε¬ 
γονός πως ο χρόνος κράτησης α- 
φαιρείται από τον χρόνο της ποι¬ 
νής δεν μπορεί να θεωρηθεί ως 
απονομή δικαιοσύνης. «Τα κέ¬ 
ντρα κράτησης αποτελούν 
πολύ χειρότερη τιμωρία από 
οποιαδήποτε ποινή φυλάκι¬ 
σης». Οι φυλακές στη Ρωσία δεν 
είναι καθόλου ευχάριστη εμπει¬ 
ρία αλλά τουλάχιστο οι τρόφι¬ 
μοι δεν στοιβάζονται όπως στα 
κέντρα κράτησης. Ο δικαστής 
παραδέχτηκε ότι σε ορισμένες 
περιπτώσεις που δικάζει, οι ομο¬ 
λογίες των υπόπτων είναι το α¬ 
ποτέλεσμα τηης βάναυσης συ¬ 
μπεριφοράς της αστυνομίας. Και 
το ίδιο συμβαίνει και με τις δη¬ 
λώσεις των μαρτύρων. 

ΠΡΟΑΝΑΓΓΕΛΟΥΝ 
ΚΟΙΝΩΝΙΚΗ ΕΚΡΗΞΗ 

Σε έκθεση για τα βασανιστή¬ 
ρια στη Ρωσία η Αιεθνής Αμνη¬ 
στία πέρσι είχε αναφέρει ότι «τα 
βασανιστήρια και η κακομε¬ 
ταχείριση λαμβάνουν χώρα 
σε όλα τα στάδια κράτησης 
και φυλάκισης» και πρόσθε¬ 
σε ότι αυτά συμβαίνουν συ¬ 
χνότερα κατά την κράτηση 
πριν από τη δίκη. Κατά τη 
διεθνή οργάνωση «ο κύριος 
στόχος των βασανιστηρίων 
είναι να φοβηθούν οι κρατού¬ 
μενοι και να ομολογήσουν». 
Οι ομολογίες, και όχι οι α¬ 
ποδείξεις, αποτελούν το 
κύριο στοιχείο των εγκλημα¬ 
τικών ανακρίσεων στη Ρωσί¬ 
α. 

Ο ανώτατος εισαγγελέας της 
Ρωσίας Γιούρι Σκουρατόφ, που ε- 
πισκέφθηκε κρατητήρια σε διά¬ 
φορες περιοχές της χώρας, είπε 
ότι αισθάνθηκε φρίκη με αυτά 
που είδε. Προειδοποίησε ότι αν 
δεν ληφθούν «επείγοντα μέτρα», 
δεν αποκλείεται να υπάρξει 
«κοινωνική έκρηξη». 

Αυτή η προλεγόμενη «κοινω¬ 
νική έκρηξη», δηλ. η εξέγερση 
των κρατουμένων, δεν είναι 
πραγματική. Στόχος της είναι τα 
αυτιά των δυτικών αστών που 
τρέμουν όταν ακούν ο,τιδήποτε 
μπορεί να προκαλέσει αποστα¬ 
θεροποίηση στη Ρωσία. Επιδιώ¬ 
κουν έτσι να συνεχιστεί ο πα¬ 
κτωλός χρημάτων που μετατρέ- 
πονται διαρκώς σε ρώσικα όπλα. 
Απ’ την άλλη θέλουν να πιέσουν 
τους δυτικούς να αποφεύγουν 
παρόμοιες αποκαλύψεις, ώστε να 
εμποδίσουν τις διεθνείς παρεμ¬ 
βάσεις σ’ ό,τι αφορά τα ανθρώ¬ 
πινα δικαιώματα. 

Για να το πετύχουν κρούουν 
πάντα τον κίνδυνο να φουντώ¬ 
σει ο αντιδυτικισμός που προπα¬ 
γανδίζει το φαιοκόκκινο μέτω¬ 
πο ναζί-ψευτοκομμουνιστών-ορ- 
θόδοξης εκκλησίας. 


ΝΑΙ ΣΤΗΝ 
ΑΠΑΓΟΡΕΥΣΗ ΤΟΥ 
"ΡΕΦΑΧ" 

Η απαγόρευση της νόμιμης λειτουργίας και δράσης του Ρεφάχ είναι 
ένα προοδευτικό μέτρο. Το κόμμα της ευημερίας (Ρεφάχ) και ο ηγέτης 
του, Ερμπακάν, αποδείχτηκε στην πράξη ότι έκφρασαν το πολιτικό 
ρεύμα του ισλαμοφασισμού. Η συγκρότηση, οι αρχές του και η δράση 
του αποδεικνύουν ότι ο ισλαμοφασισμός είναι ναζισμός. 

Απέναντι στο ναζισμό είναι σωστό να εφαρμοστεί πολιτική βία. Αυ¬ 
τό είναι όχι μόνο μια δημοκρατική απαίτηση αλλά και μια υποχρέω¬ 
ση. Οι μουλάδες του ιράν, οι ένοπλοι δολοφόνοι ισλαμοφασίστες στην 
Αλγερία και οι Ταλιμπάν στο Αφγανιστάν, δείχνουν ότι δεν υπάρχει 
άλλος δρόμος. Αυτή τη βία μπορέι και πρέπει να την εφαρμόσει η 
αστική τάξη (αυτή η τάξη δηλαδή που έχει την εξουσία σήμερα) απέ¬ 
ναντι σ’ ένα χιτλερικό κόμμα που θέλει να εκμεταλλευτεί τον αστικό 
δημοκρατισμό και τις εκλογές για να αρπάξει την κρατική εξουσία, 
να φέρει το χειρότερο μεσαίωνα. Είναι η ιστορική εμπειρία και η αντι¬ 
φασιστική συνείδηση των μαζών στηριγμένη πάνω στο αίμα και τον 
όλεθρο του Β' Παγκοσμίου Πολέμου. Οι ευρωπαϊκές χώρες και η Δύ¬ 
ση γενικά πήραν αυτή την πείρα και τη μετέτρεψαν σε νομικά εργα¬ 
λεία για να μην ξανασηκώσει κεφάλι το ναζιστικό τέρας. Πρόκειται 
για μια δίκαιη κρατική βία. Αυτό που οι ίδιες όμως επιτρέπουν στον 
εαυτό τους, το απαγορεύουν στις χώρες του Τρίτου Κόσμου και μάλι¬ 
στα στο όνομα των ανθρωπίνων δικαιωμάτων. Έτσι, εξεγέρθηκαν ό¬ 
λοι για την απαγόρευση του Ρεφάχ στην Τουρκία. Πάνω σ’ αυτή την 
κτηνώδη αντίδραση πάτησε ο Ερμπακάν για να δηλώσει ότι θα προ- 
σφύγει στο ευρωπαϊκό δικαστήριο ώστε να προσπαθήσει να εκβιάσει 
την τούρκικη αστική τάξη. 

Φυσικά η Ελλάδα τάχθηκε με το μέρος του ισλαμοφασισμού εξαιτί- 
ας του στρατηγικού μετώπου που έχει με τη Ρωσία και το Ιράν. Ο 
Ριζοσπάστης, η Αυγή και όλα τα επίσημα πολιτικά κόμματα καθώς 
και οι ντούροι επαναστάτες στάθηκαν σαν αδέλφια δίπλα στο ναζι- 
στή Ερμπακάν. Στην καλύτερη περίπτωση κράτησαν τη γραμμή “ού- 
τε-ούτε”. 

Όμως η τούρκικη αστική τάξη και οι στρατοκράτες της Άγκυρας 
είναι χίλιες φορές πιο προοδευτικοί σε σχέση με τον ισλαμοφασισμό. 
Όχι μόνο πρέπει να συνεχίσουν να καταδιώκουν τον Ερμπακάν και 
το κόμμα του αλλά και να εντείνουν τη δικτατορία απέναντι τους. 
Κάθε υποχώρηση και συμβιβασμός θα είναι καταστροφή για τη δημο¬ 
κρατία και την ειρήνη στην Τουρκία, όπως άλλωστε και στην Ελλά¬ 
δα. 

Οι ρωσόδουλοι στην Ελλάδα μα και οι σοβινιστές προτιμούν να 
αποκρύπτουν το ρόλο του Ερμπακάν στην τούρκικη εισβολή την Κύ¬ 
προ το 1974 για χάρη του αντιδυτικού μετώπου και της συμμαχίας με 
το Ιράν. Πάντα δουλικοί, πάντα ελεεινοί, με τη φορεσιά του δημοκρά¬ 
τη και του πατριώτη να συντάσσονται με το άδικο. 

Η Τουρκία σήμερα βρίσκεται μπροστά σ’ ένα κρίσιμο σταυροδρόμι ή 
θα προχωρήσει σήμερα μπροστά σε μια πλέρια δημοκρατία αστικού 
τύπου ή θα κυλήσει στη βαρβαρότητα του ισλαμοφασισμού. Η πάλη 
αυτή δεν έχει κλείσει. Αποφασιστικός παράγοντας γι’ αυτό είναι η 
πολιτική ενότητα με την Ευρώπη, μια ενότητα που εμπόδισε μανια¬ 
σμένα ο Ερμπακάν σέρνοντας τη χώρα στο Ιράν και στη Λιβύη, δηλ. 
στα χέρια της Ρωσίας. 

Οι βρυκόηακες 
καταβροχθίζουν το 
Μετρά 

Τελικά τα κατάφερε ο εθνοψασιστικός μεσαίωνας και οι σαμποτέρ 
να δώσουν ένα ισχυρό χτύπημα στο έργο του Μετρό στην περιοχή 
του Κεραμεικού. 

Με την αγαπημένη του μέθοδο ο Λαλιώτης άφησε να μπεί μπρο¬ 
στά η αρχαιολογική υπηρεσία και ο ίδιος μετά αξιοποίησε τις αρρω- 
στημένες της απαιτήσεις. Στο όνομα δήθεν της διατήρησης των τά¬ 
φων του Κεραμεικού και παρά τις διαβεβαιώσεις των ειδικών του 
Μετρό ότι οι τάφοι δεν είχαν τίποτα να φοβηθούν από την εξόρυξη 
της σήραγγας της γραμμής Σύνταγμα - Κεραμεικός, ο Λαλιώτης 
ακύρωσε όλο το έργο που είχε πραγματοποιηθεί ως τώρα και όρισε 
νέα χάραξη. Έτσι ένας ολόκληρος σταθμός που ήταν έτοιμος και 
ένα μέρος της σήραγγας συνολικής αξίας 18 δις θα μείνουν θαμένοι 
κι αυτοί δίπλα στους τάφους των “αρχαίων ημών προγόνων”. Για 
άλλη μια φορά στη χώρα μας, πεθαμένοι τρώνε τους ζωντανούς. 

Το ιδιαίτερο με αυτούς τους βρυκόλακες είναι πόσο τους αρέσει 
να παίζουν και να καταστρέφουν τα λεφτά του Δημόσιου. 

Αυτό οφείλεται στο ότι στην χώρα μας κυριαρχεί όχι ο φεουδάρ¬ 
χης αλλά ο γραφειοκράτης βρυκόλακας. 

Η ΑΛΗΘΕΙΑ ΓΙΑ ΤΙΣ ΕΦΑΓΕΣ ΤΗΣ 

ΑΛΓΕΡΙΑΣ 


Αποκαϋυπονται οι προβοκάτσιες των 

ιβηαμοφαβιβτών 


Δ ιαβάζουμε διαρκώς τον τελευταίο καιρό για τις σφαγές 
στην Αλγερία. Το γενικό πολιτικό πλαίσιο των ειδήσε¬ 
ων τα τελευταία χρόνια ήταν ασαφές, με την έννοια ότι ποτέ 
δεν προσδιοριζόταν το είδος των κοινωνικών και πολιτικών 
δυνάμεων που ήταν σε σύγκρουση στη χώρα αυτή. Ήταν όμως 
κάθε φορά σαφές ότι τις σφαγές τις έκαναν οι ισλαμοφασί- 
στες. Εκείνο που γινόταν αντικείμενο της διαμάχης των ανα¬ 
λυτών ήταν μόνο το αν η βία των ισλαμοφασιστών διακαιολο- 
γούσε τη βία και τις συνταγματικές εκτροπές του αντίπαλου 
κυρίαρχου καθεστώτος. Όμως τώρα τελευταία, και ενώ οι σφα¬ 
γές δυναμώνουν, εμφανίζεται με πλάγιο τρόπο και καμιά φορά 
με ευθύ και θρασύ τρόπο η θέση ότι αυτές τις σφαγές τις κάνει 
η αντιϊσλαμική κυβέρνηση της Αλγερίας. 


Η ΕΣΚΕΜΜΕΝΗ ΣΥΓΚΡΟΥ¬ 
ΣΗ ΓΙΑ ΤΟ ΠΟΙΟΣ ΣΚΟΤΩΝΕΙ 
ΣΤΗΝ ΑΛΓΕΡΙΑ ΚΑΙ 

Η ΓΡΑΜΜΗ ΤΗΣ ΕΠΕΜΒΑ¬ 
ΣΗΣ 

Αυτή η θέση μπόρεσε να διατυπω¬ 
θεί και να διαδοθεί από την ώρα που 
οι δράστες αυτών των σφαγών δεν 
δίνουν το πολιτικό τους και ιδεολο¬ 
γικό στίγμα, όπως γινόταν παλιότε- 
ρα. Το ότι δεν δίνουν το στίγμα τους, 
δηλαδή δεν αναλαμβάνουν την πο¬ 
λιτική ευθύνη των πράξεών τους δεν 
είναι καθόλου άσχετο, ανάμεσα στα 
άλλα, από τη σαψή πρόθεσή τους να 
ρίξουν αυτή την ευθύνη στον αντί¬ 
παλό τους, δηλαδή την αλγερινή κυ¬ 
βέρνηση. Πολλά στοιχεία μάλιστα 
δείχνουν ότι υπάρχει σε εξέλιξη ένα 
ευρύτερο, διεθνούς επιπέδου σχέδιο, 
ώστε μέσα από αυτές τις σψαγές να 
απομονωθεί το κυρίαρχο σήμερα α- 
ντιϊσλαμικό μέτωπο της Αλγερίας 
και να υποχρεωθεί σε συζητήσεις δη¬ 
λαδή σε συμβιβασμό με τους ισλαμο- 
φασίστες. Αυτός ο συμβιβασμός προ¬ 
ωθείται από μερικά πολιτικά κέντρα 
στην Ευρώπη και τις ΗΠΑ με το ε¬ 
πιχείρημα ότι δεν πρέπει να επιτρα- 
πεί να συνεχίζεται ανεμπόδιστα σε 
μια χώρα μια γενοκτονία δίχως η διε¬ 
θνής κοινότητα να επεμβαίνει. Πρό¬ 
κειται για μια εφαρμογή της πρόσφα¬ 
της “αρχής” της επέμβασης στα εσω¬ 
τερικά των χωρών την οποία προω¬ 
θεί ο ιμπεριαλιστικός κόσμος για να 
την αντιπαραθέσει στην μεταπολε¬ 
μική, δημοκρατική αρχή της μη επέμ¬ 
βασης. Αυτή την ισχυρή διακρατική 
αρχή την έχει ουσιαστικά κατοχυρώ¬ 
σει ο τρίτος κόσμος μέσα από την α- 
ντιϊμπεριαλιστική και αντιφασιστική 
του πείρα. 

Στη διεθνή πίεση για μια δήθεν αν¬ 
θρωπιστική επέμβαση στην Αλγερία 
πρωταγωνιστεί η προεδρία Κλίντον, 
που μέχρι σήμερα συμπεριφέρεται με 
προσεχτικό τρόπο, προτιμώντας να 
βγάζει μπροστά τον γ.γ του ΟΠΕ Κό- 
φι Ανάν. Πάνω σ’αυτό το έδαφος κι¬ 
νούνται τώρα και όλες οι υφεσιακές 
απέναντι στους ανατολικούς φασι¬ 
σμούς δυνάμεις της Ευρώπης, όπως 
είναι το γαλλικό σοσιαλιστικό κόμ¬ 
μα, το αγγλικό εργατικό, το γερμα¬ 
νικό υπουργείο εξωτερικών και άλ¬ 
λοι. Πριν από λίγους μήνες αυτή η 
συγχορδία δυνάμωσε τόσο, ώστε να 
μπορούν οι ισλαμοφασίστες να κλι¬ 
μακώσουν την προβοκάτσια τους 
προβαίνοντας σε όλο και πιο μαζι¬ 
κές σφαγές. Αυτές οι νέες σφαγές, με 
τη βοήθεια μερικών τυφλωμένων φι¬ 
λελεύθερων μη κυβερνητικών οργα¬ 
νώσεων τύπου Διεθνούς Αμνηστίας 
που τρελαίνονται για την αρχή της 


επέμβασης, έδωσαν τέτοια ώθηση στο 
υφεσιακό ρεύμα στην Ευρώπη ώστε 
επίσημα η Ευρ. Ένωση να ζητήσει 
από την Αλγερία, και μάλιστα φορ¬ 
τικά, να ξεκινήσουν ευρωαλγερινές 
συζητήσεις για το ζήτημα της τρο¬ 
μοκρατίας. 

Αυτό δεν θα ήταν κακό αν η Ευ¬ 
ρώπη δεν αμφισβητούσε ότι πηγή της 
τρομοκρατίας είναι οι ισλαμοφασί¬ 
στες, οπότε οι συζητήσεις θα είχαν 
το νόημα των πολιτικοστρατιωτικών 
μέτρων απέναντι σε έναν κοινό εχθρό. 
Τέτοιες συζητήσεις όμως έχουν σαν 
στόχο να προσδιορίσει η Ευρωπαϊκή 
Ένωση το ποιός είναι ο εχθρός. 

Μπροστά στην πίεση η Αλγερία δέ¬ 
χτηκε αυτή την επέμβαση που γίνε¬ 
ται στο όνομα των ανθρωπίνων δι¬ 
καιωμάτων, παρόλο που σύσσωμος ο 
αλγερινός τύπος την κατηγόρησε σαν 
απόδειξη του γεγονότος ότι “οι πα¬ 
λιές αποικιακές αυτοκρατορίες δεν έ¬ 
χουν ακόμα βγάλει τα κουρέλια του 
πατερναλισμού τους” (Μοηάβ ,16 Γε¬ 
νάρη). Αρχικά μάλιστα η Αλγερία έ¬ 
κλεισε την πόρτα στην αντιπροσω¬ 
πεία της Ε. Ένωσης διαμαρτυρόμενη 
ότι ήταν χαμηλότερου επιπέδου από 
εκείνη της Αλγερίας. Αυτό ήταν ένα 
καλό μάθημα που περιόρισε λίγο τις 
όλο και πιο θρασείς απαιτήσεις των 
ευρωπαίων τους υποχρέωσε να συμ¬ 
μορφωθούν και να στείλουν ανώτε¬ 
ρη αντιπροσωπεία και τους έδωσε λί¬ 
γο χρόνο να σκεφτούν καλύτερα τη 
γραμμή τους. Σήμερα που γράφονται 
αυτά (22 Γενάρη) έχει ήδη πραγμα¬ 
τοποιηθεί το πρώτο ταξίδι της ευρω¬ 
παϊκής τρόϊκας στο Αλγέρι. Ωστόσο 
το κλίμα τις τελευταίες μέρες έχει αρ¬ 
χίσει να γίνεται πιο διαυγές. Η φιλο- 
ϊσλαμική γραμμή αρχίζει να δέχεται 
χτυπήματα από το εσωτερικό της Ευ¬ 
ρώπης. Ήδη ο κομισάριος της Έ. Έ¬ 
νωσης ο αρμόδιος για τα ζητήματα 
των ανθρωπίνων δικαιωμάτων Μα- 
νουέλ Μαρίν (που συμμετείχε στην 
αποστολή της τρόϊκας) δήλωσε ότι 
“δεν υπάρχει η παραμικρή ευθύνη της 
εξουσίας (στις σφαγές)” (Μοηάβ,18-19 
Γενάρη), ενώ στο ίδιο άρθρο της 
Μοηάε αναφέρεται δήλωση του 
βέλγου υπουργού εξωτερικών Έρικ 
Ντέρικε ότι τις σφαγές τις πραγμα¬ 
τοποιεί η ΟΙΑ (δηλαδή οι χειρότεροι 
ισλαμοφασίστες)”που όλο και περισ¬ 
σότερο περιθωριοποιούνται”. 

ΓΙΑΤΙ ΣΦΑΖΕΙ ΕΤΣΙ Ο 

ΙΣΛΑΜΟΦΑΣΙΣΜΟΣ 

Σε αυτή την φράση βρίσκεται πραγ¬ 
ματικά η βαθύτερη εξήγηση των 
τελευταίων σφαγών. Ο ισλαμοφασι- 
σμός σκοτώνει αμάχους κατά εκατο¬ 
ντάδες και έχει γίνει προβοκάτορας 
ακριβώς γιατί περιθωριοποιείται. Ο ι- 


σλαμοφασισμός στην Αλγερία έχει 
νικηθεί στο πολιτικό επίπεδο. Ήδη 
το μεγάλο ισλαμικό κόμμα, το ΡΙ8, 
έχει αποδυναμωθεί, έχει αποκηρύξει 
τη βία του πιο μαύρου κομματιού του, 
της ΟΙΑ, και ψάχνει να βρεί τρόπο 
για έναν αξιοπρεπή συμβιβασμό με τις 
κυρίαρχες πολιτικές δυνάμεις. Ο ι- 
σλαμοφασισμός στην Αλγερία νική¬ 
θηκε γιατί απόδειξε στην πλατειά μά¬ 
ζα του λαού, όντας στην παρανομία, 
την ανελέητη κτηνωδία του, το μί¬ 
σος του στη δημοκρατική διανόηση 
και τις γυναίκες, την εσωτερική του 
σαπίλα και τον αμοραλισμό των πε¬ 
λατειακών δικτύων της ηγεσίας του. 
Παρόλο που τη διχτατορία ενάντια 
στους ισλαμιστές την καθοδήγησε 
το κυρίαρχο στρατοκρατικό - γρα¬ 
φειοκρατικό κομμάτι της αλγερινής 
αστικής τάξης, που ήδη είχε γίνει α¬ 
νυπόληπτο στο λαό για τη διαφθορά, 
τα προνόμια και την αντιδημοκρατι- 
κή του πολιτική στάση, παρ’όλα αυ¬ 
τά ο αλγερινός λαός κινήθηκε τελι¬ 
κά ενάντια στους ισλαμοφασίστες. 
Μπορεί κανείς να φανταστεί τι μί¬ 
σος θα είχαν ξεσηκώσει αυτά τα τέ¬ 
ρατα αν η αλγερινή αστική τάξη έ¬ 
κανε το λάθος να τους παραδώσει την 
εξουσία. Οι αλγερίνοι αστοί αποδεί¬ 
χτηκαν πιο διορατικοί και με περισ¬ 
σότερο χαρακτήρα από τους γερμα- 
νούς της Βαϊμάρης που παράδωσαν 
την εξουσία στο Χίτλερ και προφα¬ 
νώς διδάχτηκαν πολλά από την πι¬ 
κρή πείρα του Ιράν. Δεν υπάρχει 
κανένα καθεστώς τόσο σάπιο που να 
δικαιώνεται από την ιστορία για να 
παραδώσει την εξουσία στους ισλα¬ 
μοφασίστες. Γενικότερα κανένας λα¬ 
ός δεν πρέπει να επιτρέπει σε φασι¬ 
σμούς να παίρνουν εξουσία μέσα α¬ 
πό τα κοινοβούλια. 

Η ΤΕΡΑΣΤΙΑΣ ΣΗΜΑΣΙΑΣ 
ΜΑΡΤΥΡΙΑ ΤΟΥ ΛΕΒΙ 

Ένας από τους πιο συνεπείς δημο¬ 
κράτες διανοούμενους στη σύγχρο¬ 
νη Ευρώπη, ο Μπερνάρ Ανρί Αεβί, 
που ίσως οι αναγνώστες μας θα θυ¬ 
μούνται από τις εξαιρετικές του θέ¬ 
σεις στο βοσνιακό, επισκέφτηκε και 
ερεύνησε τους τόπους της σφαγής και 
έδωσε μια εκτεταμένη μαρτυρία που 
επιβεβαιώνει τις αναλύσεις μας για 
τις σφαγές και για το ζήτημα του αλ- 
γερινού αντι-ισλαμοφασιστικού αγώ¬ 
να γενικότερα. Αυτή η ανταπόκριση 
του Αεβί δημοσιεύτηκε στη Μοηάβ 
και είχε μια σημαντική επίδραση 
στην αναχαίτιση του ρεύματος των 
γάλλων αστών που επιδιώκουν επί¬ 
μονα συμβιβασμό με τους ισλαμοφα¬ 
σίστες. Σύμφωνα με τον Αεβί (Μόντ 
9 Γενάρη ’98) οι σφαγές γίνονται α¬ 
πό τους σκληρούς ισλαμοφασίστες σε 
βάρος της παλιάς κοινωνικής τους 
βάσης ή παλιών τους πολιτικών στε¬ 
λεχών που τώρα τους έχουν εγκατα- 
λείψει. Ότι τα θύματα βρίσκονται 
στις ισλαμικές γειτονιές είναι άλλω¬ 
στε ακριβώς εκείνο το επιχείρημα που 
χρησιμοποιούν οι υποστηριχτές της 
θεωρίας ότι τις σφαγές τις κάνει το 
καθεστώς. Όμως ο Αεβί διαπιστώνει 
ότι ο καταρρέων μηχανισμός του ΡΙ8 
και της ΟΙΑ σκοτώνει για τον πολύ 
απλό υλικό λόγο ότι η παλιά πελα¬ 
τειακή μάζα αρνείται πια να πληρώ¬ 
νει τις εισφορές της στον διεφθαρμέ¬ 
νο και χρεωκοπημένο μηχανισμό των 


ισλαμοφασιστών. 

Ο Αεβί παραθέτει μαρτυρίες διασω- 
θέντων ότι οι σφαγείς είναι άνθρωποι 
της γειτονιάς που έχουν σημαδέψει 
από τα πριν τα σπίτια που θα εκκα¬ 
θαρίσουν. Οι κινήσεις τους δείχνουν 
τέλεια γνώση του χώρου και των προ¬ 
σώπων που ζούν σε κάθε σπίτι, όπως 
και των συνθηκών της ζωής τους. Η 
σφαγή ακολουθείται από λεηλασία. 
Αναφέρεται η περίπτωση μιας ισλα- 
μοφασίστριας που την προηγούμενη 
μέρα από τα γεγονότα σημάδεψε τα 
σπίτια που θα εκκαθαρίζονταν και 
την άλλη μέρα την ώρα της σφαγής 
μάζευε τα κοσμήματα των σε γενι¬ 
κές γραμμές εύπορων, δολοφονημέ¬ 
νων γυναικών. Οι μάρτυρες περιγρά¬ 
φουν τα “τάγματα θανάτου” και τη 
διαδικασία του μακελειού: Εμφανί¬ 
ζεται μια μάζα ανθρώπων εντελώς 
ξαφνικά, άλλοι με τα πόδια, άλλοι με 
φορτηγά οπλισμένοι με τσεκούρια, 
σπαθιά, κοντόκανες καραμπίνες, βόμ¬ 
βες μολότοφ. Οι αρχηγοί είναι ντυ¬ 
μένοι αλά “αφγανικά”. Συνοδεύονται 
πάντα από γυναίκες που δείχνουν τα 
“βρώμικα σπίτια” προς εκκαθάριση. 
Η εκκαθάριση είναι φρικιαστική. Συ¬ 
νήθως οι άνθρωποι αποκεφαλίζονται 
με τα τσεκούρια, θανατώνονται όλοι 
ανεξαίρετα σε κάθε σπίτι, όλοι μέ- 
χρις ενός άντρες, γυναίκες, μωρά. Η 
αρχή είναι η εξόντωση των οικογε¬ 
νειών, του γένους και όχι της γειτο¬ 
νιάς ή του χωριού. Αυτού του είδους 
η προσεκτική, αυστηρά επιλεκτική 
οικογενειακή εκκαθάριση ενισχύει 
την ανάλυση του Αεβί και όχι εκεί¬ 
νη που θέλει το στρατό να σφάζει. 
Σύμφωνα με τη μαρτυρία ενός δια- 
σωθέντα, που φέρνει σήμερα ένα βα¬ 
θύ τραύμα από τσεκούρι στο σβέρκο 
και που έχασε όλη του την οικογέ¬ 
νεια στη σφαγή, ο επικεφαλής εμί¬ 
ρης έλεγε:” Σφάζουμε τους μεγάλους 
για να τους τιμωρήσουμε, σφάζουμε 
τα παιδιά για να τα σώσουμε”. 

Οι φίλοι των ισλαμοφασιστών χρη¬ 
σιμοποιούν κατά κόρο το επιχείρημα 
ότι αν ο στρατός ήθελε να σώσει τον 
κόσμο θα επέμβαινε γιατί υπάρχουν 
πάντα κάπου, όχι πολύ μακριά, στρα¬ 
τιωτικές εγκαταστάσεις. Ο Αεβί πα¬ 
ραθέτει ένα διάλογο ανάμεσα σε αυ¬ 
τόν και έναν επικεφαλής της δημο¬ 
τικής αυτοάμυνας σε μια περιοχή 
σφαγών (οι περιοχές αυτές είναι τε¬ 
λευταία κοντά στην πρωτεύουσα ό¬ 
που ζούν εύπορες οικογένειες ισλα- 
μιστών). Ο Αεβί ρωτάει: "γιατί οι 
στρατιώτες δεν επεμβαίνουν;” Απά- 
νττ[στχ.”Κατ’αρχήν αυτό δεν ισχύει. Ε¬ 
πεμβαίνουν. Έγιναν στο Ουλέντ, το 
Αλλέλ και αλλού αποτελεσματικές 
επιχειρήσεις. Αλλά ο στρατός επεμ¬ 
βαίνει στο δικό του κατάλληλο χρό¬ 
νο, στο δικό του έδαφος... Αναφέρτε 
μου έναν στρατό που να είναι έτοι¬ 
μος να βγεί από το στρατόπεδό του 
έτσι, μέσα στη νύχτα, χωρίς ειδική 
διαταγή από την ιεραρχία του και δί¬ 
χως να ξέρει αν ο συναγερμός είναι 
πραγματικός και όχι μια παγίδα”. Ε¬ 
ρώτηση Αεβί: “...Το καθήκον ενός 
στρατού δεν είναι να εξασφαλίσει ε¬ 
πειγόντως την ασφάλεια των πληθυ¬ 
σμών;” Απάντηση: (ίΥ’Πρέπει να ξέρει 
κανείς την ιστορία αυτού του στρα¬ 
τού. Πρόκειται για ένα στρατό στα¬ 
τικό . Έχει μια κουλτούρα πολύ 
“κόκκινου στρατού. Ποτέ του δεν έ¬ 
μαθε να κινείται. Ακόμα περισσότε¬ 


ρο τη νύχτα, απέναντι σε άγριους που 
έχουν το πλεονέκτημα του αιφνιδια¬ 
σμού και της γνώσης του εδάφους...” 

Η ΑΥΤΟΑΜΥΝΑ ΤΟΥ 

ΑΛΓΕΡΙΚΟΥ ΛΑΟΥ 

Ο Αεβί αναφέρει ότι πουθενά δεν 
είδε κανέναν αξιόπιστο άνθρωπο, 
κανένα δημοκράτη, αλλά και κανέ¬ 
ναν πρώην ισλαμιστή που έστω να 
συζητάει το ενδεχόμενο μιας ανοι¬ 
χτής ή καλυμμένης σφαγής από την 
πλευρά του στρατού. Το αληθινό πρό¬ 
βλημα σήμερα για τον αλγερινό λαό 
είναι πως αυτός ο ίδιος θα προστα¬ 
τέψει τον εαυτό του, αφού ο στρατός 
μπορεί να οργανωθεί το πολύ το πο¬ 
λύ για επεμβάσεις σε πυκνά κατοι- 
κημένες περιοχές. Κανένας στρατός 
δεν μπορεί να σώσει έναν πληθυσμό 
σκορπισμένο σε μεγάλα και μικρά 
χωριά στο έδαφος μιας απέραντης και 
συχνά αραιοκατοικημένης χώρας. Αυ¬ 
τό ισχύει ακόμα περισσότερο για ένα 
στρατό, “κόκκινου τύπου”. Ασφαλώς 
ένας αληθινός κόκκινος στρατός δεν 
είναι ποτέ δυσκίνητος γιατί είναι λα¬ 
ϊκός. Όμως εδώ σαν “κόκκινος” 
προσδιορίζεται ο στρατός του ανα¬ 
τολικού τύπου γραφειοκρατών της 
μπρεζνιεφικής εποχής. Τέτοιος είναι 
ο στρατός της σημερινής Αλγερίας. 
Σε τέτοιες περιπτώσεις η μόνη λύση 
είναι η παλιά καλή λύση της ένοπλης 
αυτοοργάνωσης του λαού. Ο Αεβί μι¬ 
λάει για ομάδες αυτοάμυνας που α¬ 
ναπτύσσονται παντού και πιο πολύ 
στην πάντα φιλελεύθερη Καμπυλία 
όπου παίρνουν το όνομα “ομάδες πα¬ 
τριωτών”. 

Σ’αυτές συμμετέχουν και οι παλιοί 
αγωνιστές του αντιαποικιακού αγώ¬ 
να που βγάζουν τώρα από τις κρύ¬ 
πτες τους τα παλιά ντουφέκια. Όπως 
του είπε ο αρχηγός των πατριωτών 
στο Ιγκουζντάλ: “όταν οι τρομοκρά¬ 
τες θέλουν να μας τα πάρουν όλα, α¬ 
κόμα και την τιμή μας και όταν οι 
χωροφύλακες που τρέμουν από φόβο 
στο στρατόπεδο του Αζεφούν μας α¬ 
φήνουν να χαθούμε, τότε δεν μπορεί 
να υπάρχει δισταγμός: πρέπει να πά¬ 
ρει κανείς τα όπλα ή να πεθάνει”. 

Σ’αυτά τα λόγια συνοψίζεται η 
πραγματικότητα του αλγερινού πο¬ 
λέμου: Πρόκειται στο βάθος για έναν 
εμφύλιο όπου από τη μια μεριά είναι 
ο αλγερινός λαός και από την άλλη 
τα ισαλμοφασιστικά τέρατα. Η ιδιο¬ 
μορφία της εποχής βρίσκεται στο γε¬ 
γονός ότι αυτός ο λαός δεν μπορεί 
σήμερα να πάρει από την παρακμα¬ 
σμένη κρατικο-καπιταλιστική γρα¬ 
φειοκρατική αστική τάξη την πολι¬ 
τική και στρατιωτική ηγεμονία αυ¬ 
τού του αγώνα. Αυτό όμως δεν είναι 
μια τοπική αδυναμία, είναι μια ειδι¬ 
κή περίπτωση της παγκόσμιας ε¬ 
κείνης κατάστασης στην οποία οι λα¬ 
οί αναζητούν στη θεωρία και στην 
πράξη τα νέα σχέδια και τα νέα κόμ¬ 
ματα για την απελευθέρωσή τους. 

Αυτή την εποχή εκείνο που κάνουν 
οι λαοί είναι να εκπαιδεύονται στην 
τελευταία λέξη της ιμπεριαλιστικής 
βαρβαρότητας που είναι ο σοσια- 
λιμπεριαλισμός, είτε με την εθνικο- 
κομμουνιστική του μορφή, είτε με την 
ισλαμοφασιστική του μορφή. 






